title: Curse of the Hidden Mirror

text:
Curse of the Hidden Mirror on Blue Öyster Cultin viimeisin studioalbumi. Albumin nimi tulee yhtyeen Stalk Forrest Group -aikojen kappaleesta.
sekä:


title: Työvoimapula

text: Työvoimapula tarkoittaa työmarkkinoiden tilannetta, jossa työvoiman tarjonta ei riitä täyttämään kysyntää jollain alalla. Käytännössä on usein kyse työvoiman tarjonnan jäykkyydestä, joka liittyy esimerkiksi uusien työntekijöiden kouluttautumiseen menevään aikaan. Työvoimapula vähentää yritysten voittoja.


title: Työvoimapula

text: Pulaa työvoimasta esiintyy kausittaisena, paikallisena tai suhdannehuipulla. Kausittainen työvoimapula koskettaa aloja, joilla on lyhyt sesonki. Paikallinen työvoimapula voi ilmetä taloudellisten rakenteiden muuttuessa ja koulutuksen käydessä tarpeita vastaamattomaksi. Tällöin voi samaan aikaan työvoimapulan kanssa esiintyä työttömyyttä. Suhdannehuipuilla yritykset saavat kaupattua tuotteitaan niin paljon, että niitä tuottamaan ei ole aina tarpeeksi työvoimaa.


title: Työvoimapula

text: Työvoimapulaa esiintyy etenkin terveydenhuollon työpaikoilla, jossa vallitsi vuonna 2013 suurin pula hammaslääkäreistä ja suuhygienisteistä. Vuonna 2014 oli yli myös tuhat avointa terveyskeskuslääkärin virkaa, johon ei riittänyt työnhakijoita. Maassa on vallinnut pitkään myös pulaa erikoislääkäreistä ja etenkin psykiatreista. Vuonna 2002 valmistuneen selvityksen mukaan lähes kolmannes psykiatrinviroista on täyttämättä. Myös vanhustenhuolto tarvitsee lisää koulutettua henkilökuntaa. Siivousalalla ei vallitse vastoin yleistä käsitystä työvoimapulaa, sillä työttömiä siivoajia on kaksi kertaa enemmän kuin siivousalan avoimia työpaikkoja.


title: Työvoimapula

text: Vientituotteita valmistavat yritykset kohtaavat kausittaista pulaa työvoimasta.


title: Työvoimapula

text: Suomessa palkoista sovitaan osin keskitetysti TUPOssa, joka hillitsee palkkojen nousua. Normaalisti työvoimapulassa työvoiman hinta kasvaa (palkat nousevat), mikä kiihdyttää inflaatiota . Inflaatio kiihtyminen koskettaa kuitenkin vain alaa, jolla on pulaa työvoimasta. Toisin sanoen työvoimapulan poistuessa (esim. suhdannehuipun hellittäessä) poistuu inflaatio ja kohdataan työttömyyttä, joka aiheuttaa deflaatiota.


title: Työvoimapula

text: Työvoimapula pienentää yritysten voittoja ja näin ollen on siis haitallista yritysten omistajille. Yksilöiden voitoille eli hyvinvoinnille, jota hyvä työllisyystilanne tuottaa, sopiva työvoimapula on kannattavaa. Esimerkiksi sopiva työvoimapula yrityksessä voi tarkoittaa, että suhdannehuipun jälkeen taantumassa tai lamassa yrityksellä on tarjota töitä suuremmalle osalle työntekijöitä kuin olisi, jos suhdannehuipussa ei olisi ollenkaan työvoimapulaa.


title: Työvoimapula

text: Julkisella sektorilla puhutaan tämän tästä lääkäripulasta, jota on yritetty hoitaa milloin kunnan palveluja ja muita ominaisuuksia kehumalla, milloin palkanlisillä. Tosiasiassa kynnyskysymys näyttää olevan henkilökunnan tuki.


title: Kretheus

text: Kretheus () oli kreikkalaisessa mytologiassa Iolkoksen perustaja ja kuningas. Hän oli yksi Aioloksen ja Enareten kahdeksasta pojasta, aiolialaisten kantaisä, ja ensimmäisen kreikkalaisen, Hellenin, pojanpoika. Hänen veljiänsä olivat Sisyfos, Athamas, Deion sekä Salmoneus, jonka tyttären Tyron kanssa hän oli naimisissa. Kretheus sai Tyron kanssa Fereen, Amytheonin sekä Aisonin, jonka kautta hän oli siten isoisä Iasonille, joka puolestaan oli yksi argonauteista. Avioliiton aikana Tyro sai myös kaksoispojat Neleus ja Pelias suhteesta merenjumala Poseidonin kanssa.


title: Kretheus

text: Kreteus oli myöhemmin naimisissa Sideron kanssa.


title: A Long Day’s Night

text: A Long Day's Night on Blue Öyster Cultin viimeisin livealbumi. Se on nauhoitettu 21. kesäkuuta 2002 Chicagossa. Myös samanniminen DVD on julkaistu.


title: Seven Churches

text: Seven Churches on Possessedin vuonna 1985 julkaistu debyyttialbumi. Se lasketaan usein yhdeksi alkuaikojen death metalin merkittävimmistä albumeista yhdessä mm. Deathin "Scream Bloody Gore" -albumin kanssa.


title: Gertrude Baines

text: Gertrude Baines (6. huhtikuuta 1894 Shellman, Georgia, Yhdysvallat – 11. syyskuuta 2009 Los Angeles, Kalifornia, Yhdysvallat) oli kuollessaan maailman vanhin ihminen. Hän asui Kaliforniassa.


title: Gertrude Baines

text: 113-vuotiaana artriitista kärsivä Baines ei kyennyt enää kävelemään, mutta saattoi yhä puhua ja syödä. Hänellä ei omien sanojensa mukaan ollut erityistä pitkän iän salaisuutta.


title: Gertrude Baines

text: Baines meni naimisiin Sam Conleyn kanssa ja synnytti tytär Annabellen, joka kuoli lavantautiin 18-vuotiaana. Baines kykeni elämään omillaan 105-vuotiaaksi.


title: Gertrude Baines

text: Maria de Jesusin kuoltua tammikuussa 2009 Bainesista tuli maailman vanhin elossa ollut ihminen. Bainesin kuoltua 115-vuotiaana titteli siirtyi japanilaiselle Kama Chinenille.


title: Miloš Jakeš

text: Miloš Jakeš (s. 1922) oli Tšekkoslovakian kommunistisen puolueen pääsihteeri vuosina 1987–1989. Hän erosi marraskuun lopulla 1989 samettivallankumouksen aikana.


title: Miloš Jakeš

text: Jakeš kasvoi maaseudulla köyhissä oloissa lähellä České Budějovicen kaupunkia. Hän liittyi kommunistipuolueeseen toisen maailmansodan jälkeen. Vuonna 1955 hän aloitti politiikan opinnot Moskovassa. Hänen poliittinen uransa jatkui nousujohteisesti, eikä siihen tullut häiriöitä edes Prahan keväänä 1968.


title: Miloš Jakeš

text: Näihin aikoihin hän otti käyttöön etunimen Miloš aikaisemman Milouš-muodon tilalle. On arveltu, että tähän olisi ollut syynä kirjailija Zdeněk Jirotkan romaanissa esiintynyt pellehahmo Milouš. Kansan parissa Jakeš oli monien kaskujen kohteena kömpelön puhetapansa vuoksi. Hän saattoi esimerkiksi puheessaan sekoittaa "boilerin" ja "broilerin".


title: Miloš Jakeš

text: Neuvostojoukkojen invaasion jälkeen Jakeš edusti tiukkaa Neuvostoliitto-myönteistä politiikkaa, ja hän oli yksi tärkeimmistä "normalisoinniksi" kutsuttujen puhdistusten toteuttajista. Kommunistipuolueessa oli tällöin monia kilpailevia suuntauksia, joista päästiin eroon normalisointikampanjan avulla. Puhdistusten takia häntä syytettiin jälkeenpäin vuonna 2003 maanpetoksesta, mutta Jakeš kuitenkin vapautettiin syytteistä.


title: Miloš Jakeš

text: Vuonna 1987 Jakeš nousi puolueen pääsihteeriksi, hiukan ennen samettivallankumouksen puhkeamista. Levottomuuksien aikana hän edusti taipumatonta linjaa, eikä suostunut pääministeri Lubomír Štrougalin ehdottamiin uudistuksiin, mikä johti Štrougalin eroamiseen.


title: Gewalthaufen

text: Gewalthaufen tai "gevierthaufen" oli myöhäiskeskiaikainen jalkaväen neliömäinen taistelumuoto, jota käyttivät ensimmäiseksi sveitsiläiset 1450-luvulta lähtien. Sveitsiläisillä ei perinteisesti ollut lainkaan ratsuväkeä, vaan koko armeija koostui jalkamiehistä. Käyttämällä gewalthaufenia (kirjaimellisesti "väkivaltajoukkio") taistelumuotona, pystyttiin torjumaan ratsaintaistelevien ritarien muuten jalkaväelle kohtalokas rynnäkkö. Ainoa edellytys oli, että muoto pysyi rohkeasti yhdessä, eikä kukaan paennut ritarirynnäkön paineessa.


title: Gewalthaufen

text: Gewalthaufenissa piikkimiehet muodostivat neliön kaikki sivut, ja keskellä olivat hilpareilla ja jalkajousilla aseistetut sotilaat. Piikkimiehet olivat raskaammin varustettuja, hilparimiehet kevyemmin. Lähitaistelussa piikkien ja hilparien yhteistyö oli tappavan tehokasta. Jalkajousimiehet taas valmistelivat taistelua, jonka jälkeen he vetäytyivät muodon sisälle turvaan. Joutuessaan pulaan taistelukentällä sveitsiläiset siirtyivät siilipuolustukseen, jossa piikkimiehet puolustautuivat joka suuntaan.


title: Gewalthaufen

text: Sveitsiläiset jakoivat armeijansa yleensä kolmeen neliöön, joista ensimmäinen oli etujoukko, keskellä pääjoukko, ja viimeisenä jälkijoukko. Etujoukko hankkiutui taisteluun vihollisen kanssa, pääjoukko etsi rauhassa vihollisen heikon kohdan ja iski siihen, ja viimeinen gewalthaufen varmisti selustan tai toimi reservinä.


title: Gewalthaufen

text: Sveitsin valaliiton onnistui lyödä sekä Burgundin (1470-luvulla) että Habsburgien (1499) ritariarmeijat käyttämällä gewalthaufenia. Tämän ansiosta sveitsiläisestä jalkaväestä tuli haluttuja palkkasotureita ja pelättyjä vastustajia renessanssi-Euroopassa. Myöhemmin gewalthaufen-taktiikan omaksuivat lähes sellaisenaan (joskin hieman raskaampana muotona) nopeasti ranskalaiset sekä saksalaiset landsknechtit. Espanjalaiset sen sijaan kehittivät oman espanjalaisen neliönsä, "tercion", joka syrjäytti gewalthaufenin.


title: Nik Pace

text: Erika "Nik" Pace (s. 24. elokuuta 1984 Milwaukee, Wisconsin, Yhdysvallat) on yhdysvaltalainen malli, joka sijoittui toiseksi Nelosen suositussa televisiosarjassa "Huippumalli haussa."


title: Nik Pace

text: Nik opiskeli Bradley Techin lukiossa Milwaukeessa, mutta muutti Georgian Atlantaan opiskeltuaan Bradleyssä kolme vuotta. Ennen osallistumistaan "Huippumalli haussa" -televisiosarjaan hän työskenteli toimistovastaavana ja hänellä oli sopimus Elite Model Managementin kanssa. Hänen äitinsä on italialainen ja isänsä afroamerikkalainen.


title: Nik Pace

text: Nik kilpaili "Huippumalli haussa" -ohjelmassa sen viidennellä kaudella. Nikin sanottiin olevan turhan vaisu, joten hän sijoittui toiseksi Nicole Linkletterin jälkeen.


title: Nik Pace

text: "Huippumalli haussa" -ohjelmassa esiintymisensä jälkeen Nik sai sopimuksen Fusion Model Managementilta New Yorkista. Hän on poseerannut "Elle"-lehdessä, "US Weekly Magazinessa", "Complex Magazinessa", "VIBE Magazinessa", "Essence Magazinessa" ja "MetroPop Magazinen" kannessa. Hän on myös tehnyt mallintöitä "VIGOSS U.S.A Jeansille", "Snugglelle" ja "L'Oréalille". Lisäksi hän on esiintynyt muotinäytöksissä "Fashion Institute of Technology 2006", "LIM 2006", "Gharani Strok Fall 2005" ja "Tamara Pogosian Spring/Summer 2007".


title: 604 (albumi)

text: 604 on englantilaisen Ladytron-yhtyeen debyyttialbumi. Se julkaistiin vuonna 2000 Emperor Norton Records-levymerkillä.Discotraxx-kappaleen bulgariankieliset sanat ovat parodiaa kommunisminaikaisesta lastenlaulusta. CSKA Sofia viittaa samannimiseen bulgarialaiseen jalkapalloseuraan. Commodore Rock -kappaleen bulgariankieliset sanat ovat sikermää Bulgarian kansallislaulusta ja muista isänmaallisista lauluista. Zmey on slaavilaisessa mytologiassa esiintyvä lohikäärme. Lisa Eriksson vierailee laulajana he took her to a movie -kappaleessa.


title: 604 (albumi)

text:
Bonuskappaleet
Albumi julkaistiin uudestaan 20. heinäkuuta vuonna 2004 neljän bonusraidan kera. Kolme ensimmäistä niistä on tallennettu yhtyeen konsertissa 16. toukokuuta 2003, Bulgarian Sofiassa.


title: Instituutio

text: Instituutiot ovat sosiaalisen järjestyksen ja yhteistyön rakenteita ja mekanismeja, jotka ohjaavat kahden tai useamman yksilön käyttäytymistä. Instituutiot muokkaavat ihmisten toimia ja tavoitteita, ja ne luovat ja pitävät yllä ihmisten yhteistoiminnan sääntöjä. Termiä "instituutio" käytetään usein kuvaamaan yhteiskunnalle tärkeitä ja vakiintuneita tapoja sekä käyttäytymismalleja, mutta myös nimenomaisia hallituksen ja julkisen vallan organisaatioita. Ihmisten välisen sosiaalisen järjestyksen rakenteina ja mekanismeina instituutiot ovat yhteiskuntatieteiden kuten sosiologian, valtio-opin ja kansantaloustieteen tärkeimpiä tutkimuskohteita. Historia tieteenä puolestaan tutkii instituutioiden syntyä ja kehittymistä.


title: Instituutio

text: Vaikka yksittäiset, viralliset organisaatiot, joita nimitetään instituutioiksi, saattavat olla ihmisten tarkoituksellisesti luomia, instituutiot kehittyvät ja toimivat yhteiskunnassa yleensä sosiaalisen itsejärjestäytymisen kautta yksilöiden tietoisten tavoitteiden yläpuolella.


title: Instituutio

text: Sosiaalisen yhteistyön mekanismeina instituutiot ilmenevät sekä konkreettisina, virallisina instituutioina, kuten eduskunta tai katolinen kirkko, että epävirallisina sosiaalisina järjestelminä, jotka heijastavat ihmisten psykologiaa, kulttuuria, tapoja ja käytäntöjä. Tärkeimmillä instituutioilla on sekä objektiivisia että subjektiivisia puolia. Esimerkkeinä toimivat raha ja avioliitto.


title: Instituutio

text: Rahan instituutioon kuuluu monia virallisia organisaatioita kuten pankkeja, valtiovarainministeriöitä ja pörssejä, joita voidaan kutsua instituutioiksi, mutta myös henkilökohtaisia kokemuksia, jotka ohjaavat ihmisten toimintaa. Ihmiset työskentelevät ja käyvät kauppaa saadakseen itsessään lähes arvottomia paperisia seteleitä, joiden arvo on sopimuksenvarainen ja perustuu rahan instituutioon.


title: Instituutio

text: Avioliitto ja perhe sisältävät samoin niin virallisia ja epävirallisia kuin objektiivisia ja subjektiivisiakin puolia. Hallitukset ja uskonnolliset instituutiot säätävät ja valvolvat avioliittoa ja perhettä koskevia lakeja, luovat ja säätelevät erilaisia ihmisten välisten suhteiden käsitteitä ja määrittelevät, mitä oikeuksia ja velvollisuuksia ne tuovat mukanaan. Avioliittoon ja perheeseen vaikuttavat erittäin voimakkaasti kulttuuri ja tavat. Länsimaissa avioliiton käsite on muuttunut kirkon ja valtion myöntämästä luvasta harrastaa seksuaalista kanssakäymistä puolisoiden väliseksi sopimukseksi, joka voidaan vapaasti solmia ja purkaa, mikä on aiheuttanut murrosvaiheessa sosiaalista ja poliittista erimielisyyttä lakien ja tapojen muuttamisesta esimerkiksi naisten itsemääräämisoikeuden, avioeron, avoliiton, ehkäisyvälineiden ja homoseksuaalisuuden suhteen.


title: Instituutio

text: Vaikka instituutiot vaikuttavat ihmisistä usein muuttumattomilta, luonnollisilta itsestäänselvyyksiltä, yhteiskuntatieteellinen tutkimus paljastaa instituutioiden todellisen luonteen sosiaalisina konstruktioina, oman aikansa, kulttuurinsa ja yhteiskuntansa luomuksina, jotka ovat syntyneet ihmisten kollektiivisen valinnan, eivät yksilöiden pyrkimysten, seurauksena.


title: Instituutio

text: Instituutioiden suhde ihmisluontoon on yhteiskuntatieteiden peruskysymyksiä. Instituutiot voidaan nähdä konservatiivisen näkökulman mukaan ihmisluonnon "luonnollisina" yhteiskunnallisina ilmenemismuotoina, tai progressiivisen näkökulman mukaan keinotekoisina, lähestulkoon satunnaisina, jolloin ne tarvitsisi sosiaalisen tutkimuksen avulla muokata uudelleen ihmisten tarpeita paremmin vastaaviksi. Adam Smith perusti talousteoriansa ihmisen oletettuun taipumukseen käydä vaihtokauppaa. Modernit feministit ovat kritisoineet perinteistä avioliittoa ja muita instituutioita alistavan ja vanhanaikaisen patriarkaatin välineinä.


title: Instituutio

text: Taloustiede on viime vuosina käyttänyt peliteoriaa tutkiakseen instituutioita ja vastatakseen kysymykseen: kuinka instituutiot selviytyvät ja kehittyvät? Tämän näkökulman mukaan instituutiot syntyvät pelien Nashin tasapainoista. Esimerkiksi, kun ihmiset ohittavat toisensa käytävässä, tarvitaan tapa, jolla välttää yhteentörmäys. Tapa voi olla vaikkapa sellainen, että molempien osapuolten on pysyttävä omasta näkökulmastaan oikealla puolella (tai vasemmalla -- valinnan täytyy vain olla yhdenmukainen). Sellaisten tapojen voidaan olettaa olevan sääntöjen alkuperä, kuten esimerkiksi useimmissa maissa vallitsevan säännön, jonka mukaan autoa täytyy ajaa tien oikeassa reunassa.


title: Instituutio

text: Julkisen valinnan teoria, valtio-oppia lähellä oleva taloustieteen haara, tutkii, kuinka hallituksen poliittiset päätökset tehdään, ja pyrkii ennustamaan päätösten vaikutukset, ottaen huomioon kyseisen poliittisen päätöksentekoprosessin ja kontekstin.


title: Instituutio

text: Sosiologia on perinteisesti tutkinut sosiaalisia instituutioita toisiinsa kytkeytyvien sosiaalisten roolien ja odotusten valossa. Sosiaaliset instituutiot sekä koostuvat roolien ja odotettujen käyttäytymismallien ryhmistä, että luovat niitä. Instituution sosiaalinen merkitys toteutuu roolien täyttämisen kautta. Esimerkiksi lisääntymisen ja jälkeläisten hoidon välttämättömät biologiset vaatimukset toteutuvat avioliiton ja perheen instituutioiden kautta, luomalla ja määrittelemällä isältä/aviomieheltä, äidiltä/vaimolta, lapselta jne. odotetut roolit.


title: Instituutio

text: Historiantutkimuksessa erottelu aikakausien välillä perustuu yhteiskunnassa vallitsevien instituutioiden syvään ja perinpohjaiseen muutokseen. Poliittisia ja sotilaallisia tapahtumia pidetään historiallisesti niin tärkeinä, että ne yhdistetään instituutioiden muutoksiin. Euroopan historiassa erityisen merkittävänä pidetään pitkää siirtymistä keskiajan feodaalisista instituutioista nykyajan elämää määritteleviin instituutioihin.


title: Instituutio

text: Institutioiden tutkija Elinor Ostrom sai Nobelin taloustieteen palkinnon vuonna 2009.


title: Instituutio

text: Ostrom on tutkinut yhteisresurssien ja julkishyödykkeiden kysymyksiä sekä teoriassa että käytännössä lähes 50 vuotta. Hän on tutkinut niinkin erilaisia yhteisresursseja kuin Kalifornian pohjavesivaroja, Sveitsin ja Japanin yhteislaitumia, Itä-Espanjan (Valencia), Taiwanin ja Filippiinien kastelujärjestelmiä ja globaalia ilmastoa.


title: Instituutio

text: Ostrom määrittelee joukon suunnitteluperiaatteita, jotka instituutioiden pitää toteuttaa, jotta ne tukisivat julkishyödykkeiden tehokasta hallitsemista:


title: Vaihtolajittelu

text: Vaihtolajittelu (, ei kuitenkaan sama kuin "bubble sort") on tietojenkäsittelytieteessä tehoton, mutta yksinkertainen lajittelualgoritmi. Sen asymptoottinen suoritusaika on "O"("n").


title: Vaihtolajittelu

text:
Vaihtojärjestäminen voidaan ilmaista seuraavasti:
 T: taulukko


title: Vaihtolajittelu

text: Ulomman silmukan invariantti on:


title: Vaihtolajittelu

text: Sisemmän silmukan invariantti on:


title: Jussi Jalas

text: Armas Jussi Veikko Jalas (vuoteen 1944 Blomstedt; 23. kesäkuuta 1908 Jyväskylä – 11. lokakuuta 1985 Helsinki) oli suomalainen kapellimestari. Hän toimi muun muassa Suomen Kansallisteatterin ja Suomen Kansallisoopperan kapellimestarina. Jalas opetti Sibelius-Akatemian kapellimestariluokkaa vuosina 1945–1965. Hän levytti myös pianistina. Hänen sävellystuotantonsa käsittää näytelmä- ja elokuvamusiikkia sekä yksinlauluja.


title: Jussi Jalas

text: Jussi Jalaksen isä oli arkkitehti Yrjö Blomstedt. Jalaksen vaimo Margareta o.s. Sibelius oli Jean Sibeliuksen tytär. Heillä oli viisi lasta, joista Tapio Jalas oli huilutaiteilija ja Aino Porra on oboisti.


title: Vaughan

text: Vaughan on Suur-Torontoon kuuluva kaupunki Ontarion provinssissa Kanadassa. Sen väkiluku on noin 288 300 (2011) ja se on yksi Kanadan nopeimmin kasvavista kaupungeista. Huomattava osa kaupungin asukkaista on kotoisin Italiasta tai muista Välimeren maista.


title: Vaughan

text: Vaughanissa sijaitsee Canada’s Wonderland, Kanadan suurin huvipuisto.


title: Light & Magic

text: Light & Magic on englantilaisen elektropop-yhtye Ladytronin toinen studioalbumi. Se julkaistiin vuonna 2002.Albumi uudelleenjulkaistiin 20. heinäkuuta 2004 neljän bonusraidan kera. "Cracked LCD" ja "Light & Magic" on nauhoitettu 16. toukokuuta 2003, Ladytronin konsertissa Bulgarian Sofiassa.


title: Tragedy

text: Tragedy / Café Avenue on helmikuussa 1981 julkaistu 7-tuumainen Hanoi Rocksin toinen single ja julkaisu. Tämä 7" tuumainen single "Tragedy" julkaistiin hieman ennen samassa kuussa ilmestynyttä esikoisalbumia "Bangkok Shocks, Saigon Shakes, Hanoi Rocks". Tragedy ja Café Avenue ovat tunnetuimmat hitit Hanoi Rocksin aivan varhaisesta tuotannosta. Vaikka Tragedy julkaistiin näytepalana tulevalta albumilta, "Café Avenue" julkaistiin vasta singleistä kootulla "Self Destruction Blues"-albumilla, eikä silloinkaan samana raakaversiona kuin tällä singlellä.


title: Tragedy

text: Kitaristi Andy McCoy sävelsi ja sanoitti Tragedyn 15–16-vuotiaana. Kappaleen sanoituspohjana on ollut tavallinen teinitarina siitä, kuinka saa kokea ensi rakkautensa ja kuvittelee sen kestävän ikuisesti. Jossakin vaiheessa tämä kaikki romahtaa ja maailma tuntuu murtuvan. Tuloksena on "tragedia" ja itkua. Kappale on erittäin energinen ja nopeatempoinen. Se on myös melodinen, vaikka koko kappaleen soitettava alkuosa ja muutamat muut kitaralla soitettavat kohdat koostuvat pelkästään Em-soinnusta punk-tyyliin. Tragedy on nauhoitettu "Park Studio"ssa Tukholman ulkopuolella "Bangkok Shocks, Saigon Shakes, Hanoi Rocks"-albumin nauhoituksissa.


title: Tragedy

text: Café Avenue kertoo Hanoi Rocksin individualistisesta asenteesta siitä, kuinka sillä ei ole väliä minkä näköinen olet ja kuka olet. Samoin se kertoo Hanoi Rocksin köyhästä katuelämästä ja halusta nousta tähtiin. Minäkertoja viettää rankkaa, nuorta ja villiä elämää, mutta lopulta saadakseen rahaa hän alkaa prostituoiduksi. Café Avenuen sanoitus siis perustuu hyvin paljon Hanoi Rocksin omaan elämään Tukholmassa. Mitä tulee prostituutioon niin sillä viitataan Hanoi Rocksin feminiinisestä glam-tyylistä syntyneisiin ennakkoluuloihin, joiden mukaan yhtyeen jäsenet olivat homoseksuaaleja ja itsensä myyjiä. Näitä väitteitä ja huhuja lietsoi entisestään Andy McCoy kertoessaan perättömiä tarinoita siitä, kuinka hän myi itseään miehille Tukholmassa. Kappale on äänitetty "Park Studio"ssa Tukholma ulkopuolella esikoisalbumin nauhoituksissa ja sen eräät kitaraosuudet soittaa laulaja Michael Monroe.


title: Tragedy

text: Suomessa singlen julkaisi Johanna ja Ruotsissa Tandan. Samoin se julkaistiin vielä Japanissa huhtikuussa 1982, jolloin Hanoi Rocks aloitti Japanin-läpimurtonsa. Japanin singleversio on "Tragedy/Don't Never Leave Me". "Don't Never Leave Me" on albumilta "Bangkok Shocks, Saigon Shakes, Hanoi Rocks" ja se löytyy suosittuna uudelleen muokattuna "Don't You Ever Leave Me"-hittiversiona omalta singleltään ja menestysalbumilta "Two Steps from the Move".


title: Tragedy

text: 7-tuumainen (Johanna, Tandan) (1981):Kesto: 8 min 46 s


title: Tragedy

text: 7-tuumainen (Nippon Phonogram) (1982):Kesto: 7 min 49 s


title: Roberto Soldado

text: Roberto Soldado Rillo (s. 27. toukokuuta 1985 Valencia, Valencian maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa turkkilaista Fenerbahçea.


title: Roberto Soldado

text: Soldado siirtyi Real Madridin junioreihin valencialaisesta Don Boscosta 13-vuotiaana. Kaudeksi 2002–2003 hän sai paikan Real Madridin B-joukkueesta ja oli mukana kun joukkue nousi kauden 2004–2005 päätteeksi takaisin Espanjan toiseksi korkeimmalle sarjatasolle Segunda Divisióniin. Kaudella 2005–2006 hän oli 19 maalillaan joukkueensa paras ja sarjan toiseksi paras maalintekijä.


title: Roberto Soldado

text: Ensimmäiset minuuttinsa Real Madridin edustusjoukkueessa Soldado pelasi kauden 2004–2005 Espanjan cupissa Copa del Reyssä Tenerifeä ja Valladolidia vastaan. Ensiesiintyminen kotimaan pääsarjassa tapahtui Valenciaa vastaan 23. lokakuuta 2005. Kauden mittaan hän oli mukana 11 pääsarjaottelussa ja teki kaksi maalia. Kaudeksi 2006–2007 Soldado lainattiin Osasunaan hakemaan pääsarjakokemusta ja peliaikaa. Pelaamassaan 30 sarjaottelussa hän teki 11 maalia. UEFA Cupissa seura ylsi välieriin.


title: Roberto Soldado

text: Kaudeksi 2007–2008 Soldado palasi Real Madridiin, ja teki seuran kanssa vuoteen 2012 ulottuvan jatkosopimuksen. Joukkue juhli kauden päätteeksi Espanjan pääsarjan mestaruutta, mutta Soldadolle kausi oli vaikea, sillä otteluita kertyi yhteensä vain kahdeksan kaikki kilpailut mukaan lukien. Kesällä 2008 hän siirtyi naapuriseura Getafeen, jonka kanssa hän teki neljävuotisen sopimuksen. Getafe maksoi Real Madridille neljän miljoonan euron siirtokorvauksen.


title: Roberto Soldado

text: 9. kesäkuuta 2010 hän siirtyi kotikaupunkinsa Valenciaan, joka maksoi hänestä noin 10 miljoonan euron siirtokorvauksen. Hänet hankittiin korvaamaan Barcelonaan lähtenyttä David Villaa. Ensiesiintymisessään joukkueessa 14. syyskuuta 2010 Mestarien liigan ottelussa Bursasporia vastaan hän onnistui maalinteossa, kun Valencia voitti ottelun lopulta selvin numeroin 4–0.


title: Roberto Soldado

text: 1. elokuuta 2013 Soldadon ilmoitettiin siirtyvän Tottenham Hotspuriin. Hän teki joukkueen kanssa nelivuotisen sopimuksen ja hänestä maksettiin noin 30 miljoonan euron siirtokorvaus.


title: Roberto Soldado

text: Soldado oli mukana voittamassa alle 19-vuotiaiden Euroopan-mestaruutta vuonna 2004. Myöhemmin hän pelasi myös alle 21-vuotiaiden maajoukkueessa. A-maajoukkueessa hän debytoi kesäkuun 2007 EM-karsintaotteluissa Latviaa ja Liechtensteinia vastaan.


title: Roberto Soldado

text: 29. helmikuuta 2012 Soldado teki näyttävän paluun maajoukkueeseen vajaan viiden vuoden tauon jälkeen, kun hän onnistui kolmesti maalinteossa ystävyysottelussa Venezuelaa vastaan.


title: Smedslätten

text: Smedslätten on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu Bromman kaupunginosa-alueeseen. Kaupunginosaa rajaavat Ålstenin, Äppelvikenin, Stora Essingenin, Gröndal ja Hägerstenin kaupunginosat. Smedslätten on maa-alaltaan 1,10 neliökilometrin suuruinen, ja siellä on asukkaita noin 2400.


title: Åkeslund

text: Åkeslund on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Kaupunginosaa rajaavat Abrahamsbergin, Riksbyn, Åkeshovin, Nockebyhovin ja Olovslundin kaupunginosat. Åkeslund on maa-alaltaan 0,51 neliökilometrin suuruinen, ja asukkaita siellä on noin 3000.


title: Gary Becker

text:
Gary Stanley Becker (2. joulukuuta 1930 Pottsville, Pennsylvania – 3. toukokuuta 2014 Chicago, Illinois) oli yhdysvaltalainen ekonomisti.
Hän sovelsi taloustieteen menetelmiä tutkiakseen ihmisen käyttäytymisen osa-alueita, joilla niitä ei ollut ennen käytetty.


title: Gary Becker

text: Becker suoritti kandidaatin tutkintonsa Princetonin yliopistossa ja tohtorin tutkintonsa Chicagon yliopistossa. Tämän jälkeen hän työskenteli NBER:n ja Columbian yliopiston palveluksessa. Vuodesta 1970 lähtien Becker toimi Chicagon yliopiston professorina. Hän tutki erityisesti inhimillistä pääomaa, rikollisuutta, syrjintää ja perheitä.


title: Gary Becker

text: Becker sai Nobelin taloustieteen palkinnon vuonna 1992. Hänelle myönnettiin myös John Bates Clark Medal ja National Medal of Science.


title: Kimberleyn prosessi

text: Kimberleyn prosessi (, lyh. "KPCS") on kansainvälinen sopimus, jonka tarkoitus on tyrehdyttää niin kutsuttujen veritimanttien eli konfliktialueilta vientiin menevien timanttien kauppa, joilla usein rahoitetaan aseellisia ryhmittymiä. Prosessi otettiin käyttöön vuonna 2003 ja joulukuussa 2009 sopimuksen piiriin kuului 75 maata, joskin Euroopan unioni edustaa jäsenmaitaan yhtenä kokonaisuutena. Täten myös Suomi kuuluu sopimuksen piiriin. Kimberleyn sertifiointiprosessiin osallistuvat maat ovat vastuussa 99,8 prosentista kaikesta raakatimanttituotannosta.


title: Kimberleyn prosessi

text: Ihmisoikeusjärjestöjen ja timanttiteollisuuden tietoon tuli 1990-luvulla, että monissa köyhissä Afrikan maissa aseelliset kansainvälisesti tunnustettuja hallituksia vastaan sisällissotaa käyvät ryhmittymät rahoittavat toimintaansa muiden tulonlähteidensä lisäksi raakatimanteilla, joita myöhemmin on alettua kutsua veri- tai konfliktitimanteiksi. Konfliktitimanttien kaupan tyrehdyttämiseksi ryhdyttiin toimiin, jotka lopulta johtivat Kimberleyn prosessiin. Konfliktitimanttien kaupan tyrehdyttämisellä pyritään siihen, että erityisesti raakatimantteja vievien kehitysmaiden tunnustetut hallitukset ja asukkaat hyötyvät entistä enemmän timanttikaupasta saaduista tuloista.


title: Kimberleyn prosessi

text: Kimberleyn prosessi sai alkunsa Etelä-Afrikan Kimberleyssä toukokuussa 2000 pidetyssä kokouksessa, johon osallistui asiasta kiinnostuneiden maiden hallituksia sekä timanttiteollisuuden ja ihmisoikeusjärjestöjen edustajia. Kimberleyn prosessiin osallistuvan maan täytyy taata, ettei maasta lähtevillä timanteilla rahoiteta kansainvälisesti tunnustettuja hallituksia vastaan sisällissotaa käyviä ryhmittymiä, ja ettei maa vie tai tuo timantteja prosessin ulkopuolisesta maasta.


title: Kimberleyn prosessi

text: Kimberleyn prosessi edellyttää muun muassa että raakatimanttierät täytyy viedä maasta sinetöidyssä säiliössä yhdessä vientimaan hallituksen vahvistaman sertifikaatin kera. Raakatimantteja saa viedä vain toiseen sopimuksen piiriin kuuluvaan maahan ja sertifioimattomien raakatimanttierien tuonti sopimuksen piirissä olevaan jäsenmaahan on kielletty.


title: Rosengård

text: Rosengård on yksi Ruotsin kolmanneksi suurimman kaupungin Malmön kaupunginosista. Kaupunginosassa asuu noin 21 500 ihmistä, ja se on maa-alaltaan 3,31 neliökilometrin suuruinen. 86 % Rosengårdin asukkaista on ulkomaalaistaustaisia (2008). Eniten maahanmuuttajia on tullut Kosovosta ja Irakista. Kaupunginosassa esiintyy myös runsaasti työttömyyttä. Jalkapallohyökkääjä Zlatan Ibrahimović on kotoisin Rosengårdista.


title: Rosengård

text: Rosengård rakennettiin suurimmaksi osaksi vuosina 1962–1969, niin kutsutun Miljoonaohjelman tuloksena. Tuolloin Malmössa, kuten muuallakin Ruotsissa oli pulaa halvoista asunnoista. Se oli suuri projekti Malmön kaupungille, sillä kaupunginosa rakennettiin noin 25 000 asukkaalle. Rosengårdin suunnittelussa olivat mukana arkkitehtitoimistot Jaenecke & Samuelsson, HSB ja Torsten Roos sekä rakennusyhtiö Svenska Riksbyggen.Työllisyysaste oli vuonna 2002 työikäisten (20–64-v) keskuudessa 37 % (miehet 40 %; naiset 33 %), asukkaista 4 226 oli työssäkäyviä.


title: Rosengård

text: Rosengårdilaiset asuinrakennukset koostuvat suurimmaksi osaksi 3–9-kerroksisista kerrostaloista. Korkein siellä sijaitseva kerrostalo on 16-kerroksinen. Rakennukset on rakennettu tasaiselle peltomaalle. Rakennukset on sijoiteltu ryhmiin, ja ne ympäröivät suorakulmaisia puistoaukeita. Rosengårdin nähtävyyksiin kuuluu muun muassa sen roomalais-katolinen kirkko sekä moskeija, joka on Ruotsin vanhimpia, se on rakennettu 1984.


title: Rosengård

text: Joulukuussa 2008 Rosengårdissa oli mellakoita vuokranantajan sanottua irti Islamilaisen kulttuuriyhdistyksen huoneiston vuokrasopimuksen.


title: Rosengård

text: Huhtikuussa 2009 Helsingin Sanomat uutisoi nuorison kivittävän paloautoja, jotka tulevat sammuttamaan tuleen sytytettyjä autoja ja roskalaatikkoja. Paloautot eivät enää liikkuneet alueella ilman poliisin tukea ja esimerkiksi Herrgårdeniin ne eivät enää menneet sammuttamaan pieniä tulipaloja. Mellakointia rauhoittaneita poliiseja syytettiin rasismista. Ongelmien ratkaisemiseksi ehdotettiin muun muassa öistä ulkonaliikkumiskieltoa Herrgårdenin nuorille ja vierailukieltoa muista kaupunginosista alueelle.Nuorison riehunnasta on tullut pysyvä ongelma Malmössä "Helsingin Sanomat" (29.4.2009)


title: Rosengård

text: Rosengårdissa oli edelleen levottomuuksia vuonna 2015. Ne olivat keskittyneet Herrgårdenin alueelle, jonka asukkaista 96 prosenttia oli ulkomaalaistaustaisia, mutta vain 15 prosentilla aikuisista oli työpaikka. Paikallisten asukkaiden mukaan poliisi liikkui alueella turvallisuussyistä vain neljän auton partioina. Paikallislehti "Sydsvenskan" kertoi, että myös paloautot tulivat paikalle poliisisaattueessa.


title: Rosengård

text: Tammikuussa 2017 16-vuotias irakilaistaustainen Ahmed Obaid ammuttiin raa’asti bussipysäkille, mikä nousi Ruotsin suurimpien lehtien isoimmaksi uutiseksi. Tapauksen myötä Ruotsin sisäministeri Anders Ygeman lupasi hallituksen tekevän kaikkensa, jotta jengiväkivallan kasvu koko Malmössä loppuisi.


title: Rosengård

text: 17. tammikuuta 2018 Rosengårdin poliisiaseman edessä räjähti pommi, joka vaurioitti rakennusta ja poliisien autoja. Poliisi pidätti kaksi miestä ja uskoi räjähdyksen olevan rikollisten kostoisku. Isku oli jo toinen kuukauden sisään. 29. joulukuuta 2017 poliisiaseman ulkopuolelle parkkeerattu poliisiauto vaurioitui räjähdyksessä. Poliisiaseman lähellä räjähti jälleen 21. tammikuuta, jolloin konttorirakennus keskustan läheisyydessä vahingoittui julkisivustaan.


title: Rosengård

text: Pommi-iskut jatkuivat marraskuussa 2018.


title: Tiedon hankkimisen menetelmät

text: Tiedon hankkimisen menetelmiä tai käsitysten muodostamisen menetelmiä voidaan erotella useita erilaisia.


title: Tiedon hankkimisen menetelmät

text: Charles S. Peirce erotti 1877 ilmestyneessä artikkelissaan neljä erilaista tiedonhankintatapaa tai tapaa käsitysten muodostamisessa. Näitä ovat jääräpäisyyden menetelmä, arvovallan menetelmä, a priori -menetelmä ja tieteellinen menetelmä.


title: Tiedon hankkimisen menetelmät

text: 1) itsepäisyyden menetelmässä pidetään itsepintaisesti kiinni omista käsityksistä piittaamatta arvostelusta


title: Tiedon hankkimisen menetelmät

text: 2) auktoriteetin menetelmässä pitäydytään johonkin auktoriteettiin ja toistellaan sitä, mitä jokin arvovaltainen taho on sanonut


title: Tiedon hankkimisen menetelmät

text: 3) intuitiivisessa menetelmässä uskotaan, että järjen avulla voidaan nähdä välittömästi ja selkeästi totuuksia ilman havainnon tai todistelun apua


title: Tiedon hankkimisen menetelmät

text: 4) varsinaisen tieteellisen menetelmän tunnusmerkkejä ovat puolueettomuus, julkisuus ja itsensä korjaavuus.


title: Tiedon hankkimisen menetelmät

text: Tieteellinen menetelmä, jossa tietoa tavoitellaan epädogmaattisesti, arvostelevasti ja julkisesti koeteltavin havainnoin, on sen kannattajien mielestä tehokkain ja järkiperäisin käsitysten muodostamisen menetelmä. Peirce korosti itseäänkorjaavan tieteellisen menetelmän ylivertaisuutta ”itsepäisyyden”, ”arvovallan” ja ”apriorisen” käsitysten muodostamisen menetelmään nähden.


title: Tiedon hankkimisen menetelmät

text: Tiedon hankkimisen menetelmiä tutkii filosofiassa tieto-oppi. Tieto-oppi eli tietoteoria liittyy niihin tapoihin, joilla hyväksyttyjä käsityksiä oikeutetaan ja perustellaan. W. V. O. Quinen käsitteistön mukaan kyse on ”totuuden etsimisen tekniikasta” (Quine 1998, s. 665).


title: Tieteellinen tieto

text: Tieteellinen tieto on perusteltua ja järjestelmällistä tietoa. Tieteellinen tieto eroaa tässä suhteessa arkikäsityksistä.


title: Tieteellinen tieto

text: Tieteelliselle tiedolle tai tieteellisille tietoteorioille on asetettu ehtoja, joiden täyttyminen vasta oikeuttaa tiedon pitämiseen tieteellisenä. Tieteenfilosofi Oiva Ketonen on esittänyt kolme tällaista ehtoa: Väitöskirjan tulee sisältää uutta tieteellistä tietoa.


title: Suvaitsevuusperiaate

text: Suvaitsevuusperiaate eli toleranssiperiaate on filosofi Rudolf Carnapin esittämä periaate. Teoksessaan "Logische Syntax der Sprache" Carnap kirjoitti:


title: Suvaitsevuusperiaate

text: Tämä periaate painottaa toisaalta kielellistä ja käsitteellistä selkeyttä, toisaalta suvaitsevuutta erilaisten kielten valinnassa todellisuuden jäsentämistä varten.


title: Ukrainan parlamenttivaalit 2007

text: Ukrainan parlamenttivaalit 2007 järjestettiin 30. syyskuuta 2007. Aikaisemmin ne oli määrätty järjestettäviksi 27. toukokuuta 2007. Kyseessä oli presidentin määräys No 264/2007 2. huhtikuuta 2007 Verh’ovna Radan valtuuksien lopettamisesta ja parlamenttivaalien järjestämisestä. Perusteluna oli se, että presidentti katsoi parlamenttiryhmien muodostuneen perustuslain vastaisesti.


title: Ukrainan parlamenttivaalit 2007

text: Päätöstä edelsivät pääkaupungissa Kiovassa jatkuneet mielenosoitukset ja hallitusta tukevat vastamielenosoitukset. Päätökseen ei liittynyt hallituskriisiä, koska Ukrainassa oli enemmistöhallitus, joka perustui Alueiden puolueen johtavaan asemaan suurimpana puolueena.


title: Ukrainan parlamenttivaalit 2007

text: 12. toukokuuta 2007 ilmoitettiin, että Ukrainan presidentti Viktor Juštšenko ja pääministeri Viktor Janukovytš sopivat parlamenttivaalien järjestämisestä ja että vaalipäivä ilmoitettaisiin seuraavana keskiviikkona.


title: Ukrainan parlamenttivaalit 2007

text: Perusteena vaalien järjestämiselle oli se, ettei presidentin mukaan parlamenttiryhmien muodostaminen vastannut perustuslaillisia vaatimuksia. Presidentti Juštšenko epäili siirtymisiin liittyvän myös lahjontaa, petoksia ja millaisia tahansa motiiveja.


title: Ukrainan parlamenttivaalit 2007

text: Oppositiossa oleva Meidän Ukrainamme ja Julija Tymošenkon ryhmittymä olivat menettäneet kansanedustajia hallitusrintamalle, jonka merkittävin voima oli Alueiden puolue. Mikäli siirtymät olisivat olleet suuria, olisi ollut mahdollista, että hallitusrintama olisi voinut saavuttaa 300 kansanedustajan vahvuuden vaalikaudella 2006-2010, jolloin sillä olisi ollut 2/3 enemmistö päätöksiin radassa eikä presidentti olisi voinut veto-oikeudella estää päätösten toimeenpanoa halutessaan. Julija Tymošenkon ryhmittymä ehdotti lakia imperatiivisesta mandaatista Ukrainan Verh’ovna Radassa. Julija Tymošenko oli ilmoittanut olevansa vapaa kaikista poliittisista velvoitteista presidentti Juštšenkoa kohtaan, ellei tämä olisi suostunut hajottamaan parlamenttia.


title: Ukrainan parlamenttivaalit 2007

text: Ukrainalla oli ja on avoimia kysymyksiä Venäjän, Yhdysvaltain ja EU:n kanssa koskien mm. Ukrainan tuoman maakaasun hinnoittelua, Mustanmeren laivastotukikohtaa, Ukrainan mahdollista liittymistä NATO:on ja EU:iin tulevaisuudessa sekä kauppapolitiikassa IVY:n ja EU:n suhteen.


title: Ukrainan parlamenttivaalit 2007

text: Julija Tymošenkon mukaan hallitusrintaman mahdollisesti myöhemmin saavuttama 300 kansanedustajan määräenemmistö olisi voinut johtaa Ukrainan presidentinviran lakkauttamiseen. Julija Tymošenkon mukaan ennenaikaisista parlamenttivaaleista olisi saattanut seurata se, että oppositio saattaisi menettää parlamenttipaikkansa.


title: Ukrainan parlamenttivaalit 2007

text: Myöhemmin Julija Tymošenkon ryhmittymä ehdotti kansanäänestyksen järjestämistä, jolla saatettaisiin voimaan Ukrainaan parlamentarisoinnin peruuttava presidenttivaltainen perustuslaki.


title: Ukrainan parlamenttivaalit 2007

text: Mielenosoittajat vaativat uusia vaaleja, koska oppositiosta on siirtynyt kansanedustajia hallitusrintaman puolelle ja koska 300 kansanedustajalle pystyttäisiin muodostamaan 450-edustajaisessa Verh’ovna Radassa 2/3 enemmistö, minkä päätöstä presidentti Juštšenko ei pystyisi veto-oikeudella kumoamaan.


title: Ukrainan parlamenttivaalit 2007

text: Mielenosoituksissa oli sunnuntaina 1. huhtikuuta 2007 Maidanilla sisäasiainministeriön arvioiden mukaan 25 000 - 27 000 mielenosoittajaa, kun taas opposition mielestä mielensoituksiin osallistui 100 000 ihmistä.


title: Ukrainan parlamenttivaalit 2007

text: Alueiden puolueen ja samalla Ukrainan enemmistöhallituksen kannattajat keskittyivät maan itä- ja eteläosiin, kun taas Kiova ja Kiovan alue puolestaan oli yleensä "oranssien" puolella.


title: Ukrainan parlamenttivaalit 2007

text: Mielenosoituksista huolimatta ei 2004 eikä 2007 pyritty horjuttamaan maan taloutta eikä hryvnian kurssia. Lisäksi mielenosoitusten järjestäjät pyrkivät säilyttämään mielenosoitukset rauhallisina. 1990-luvun alussa kaivoslakot ajoivat maan talouden kriisiin.


title: Ukrainan parlamenttivaalit 2007

text: Marraskuun 2004 tapaan Maidanille pystytettiin mielenosoittajien telttoja. Mielenosoittajat kuitenkin tukivat tällä kertaa Alueiden puoluetta ja pääministeri Viktor Janukovytšia.


title: Ukrainan parlamenttivaalit 2007

text: Ukrainan parlamentti enemmistö päätti, ettei presidentti Juštšhenkon päätöstä parlamentin hajottamisesta saa julkistaa, parlamentti jatkaisi työtään ja parlamentti suositteli Ukrainan hallituksenkin jatkavan työtään.


title: Ukrainan parlamenttivaalit 2007

text: Radan puhemies Oleksandr Morozin mukaan kansanedustajien siirtymisen kieltäminen parlamenttiryhmistä toiseen rikkoo imperatiivisen mandaatin kieltoa, minkä vuoksi kielto oli Ukrainan perustuslain vastainen. Näin ollen hänen mukaansa Verh’ovna Radan työn jatkaminen oli perustuslaillista.


title: Ukrainan parlamenttivaalit 2007

text: Hallitusrintamaan kuuluvan Ukrainan kommunistisen puolueen Petro Symonenkon mukaan presidentinvirka pitäisi lakkauttaa.


title: Ukrainan parlamenttivaalit 2007

text: Ukrainan pääministeri Viktor Janukovytš ilmoitti ottaneensa 5. huhtikuuta 2007 yhteyttä Itävaltaan saadakseen sen välittäjäksi kiistaan. Ukrainan ulkoasiainministerin Arseni Jatsenjukin mukaan ulkopuolisten välittäjien asettaminen ei ollut ajankohtaista.


title: Ukrainan parlamenttivaalit 2007

text: Vladimir Putin matkusti toukokuussa 2007 Itävaltaan vierailulle.


title: Ukrainan parlamenttivaalit 2007

text: Euroopan unionin puheenjohtajamaan Saksan Kiovan suurlähettiläs Reinhard Schefers oli kehottanut hallitusrintamaa ja oppositiota pidättäytymään jännityksen lisäämisestä.


title: Ukrainan parlamenttivaalit 2007

text: Venäjän duuma otti parlamenttivaalien järjestämiseen kannan, minkä mukaan se olisi Ukrainan perustuslain vastainen ja samalla lähettäisi erittäin vaarallisen (poliittisen) viestin.


title: Ukrainan parlamenttivaalit 2007

text: Pääministeri Viktor Janukovytš saattoi asian Ukrainan perustuslakituomioistuimen käsiteltäväksi ja lupasi yrittää aloittaa Ukrainan presidentin Viktor Juštšenkon erottamismenettelyn (impeachment), mikäli tuomioistuin toteaa, ettei presidentin antama määräys uusista vaaleista ole perustuslain mukaan lainmukainen.


title: Ukrainan parlamenttivaalit 2007

text: Mielenosoittajia ja vastamielenosoittajia oli kerääntynyt perustuslakituomioistuimen ympärille. Poliittisissa arvioissa ne, jotka kannattavat ylimääräisiä parlamenttivaaleja epäilivät, että perustuslakituomioistuin viivyttelee tahallaan ja mitä pidempään se harkitsee asiaa, sitä vaikeammaksi 27. toukokuuta 2007 järjestettäviksi määrättyjen vaalien toimeenpano tulisi ja vaalipäivää voidaan joutua siirtämään.


title: Ukrainan parlamenttivaalit 2007

text: Ukrainan presidentti Viktor Juštšenko erotti 24. toukokuuta yleisen syyttäjän, Svjatoslav Piskuninin, joka piti päätöstä laittomana. Erottaminen tapahtui peruuttamalla hänen aikaisempi nimityksensä. Esitettynä perusteena oli perustuslakia vastaan rikkominen siksi, ettei hän ollut eronnut kansanedustajan tehtävästä 15 päivän kuluessa nimityksestään. Esitettynä syynä oli se, ettei hän ollut toiminut Ukrainan uusien vaalien järjestämisen puolesta aktiivisesti, vaan oli jättäytynyt passiiviseksi asian suhteen.


title: Ukrainan parlamenttivaalit 2007

text: Ukrainan sisäasiainministeri lähetti kymmeniä poliiseja suojaamaan syyttäjänvirastoa, missä Piskunin oli. Ukrainan pääministeri Viktor Janukovytš keskeytti Kriminmatkansa pitääkseen hallituksen hätäkokouksen. He joutuivat raivaamaann kiistassa Viktor Juštšenkon puolella kiistassa olevast sotilaat, jotka oli lähetetty estämään Piskuninin pitäminen virkapaikallaan.


title: Ukrainan parlamenttivaalit 2007

text: Viktor Juštšenko puolestaan kutsui koolle maan turvallisuudesta vastaavat ministerit ja viranomaiset.


title: Ukrainan parlamenttivaalit 2007

text: Pääministeri Viktor Janukovytš vetosi 25. toukokuuta presidentti Viktor Juštšenkoon suoraan, jotta tämä keskeyttäisi voimatoimet. Hän myös sanoi hallituksen tekevän kaikkensa, ettei syyttäjänlaitos tai perustuslakituomistuin menettäisi merkitystään.


title: Ukrainan parlamenttivaalit 2007

text: Ukrainan rada nimitti varapääministeriksi Oleksandr Kuzmukin 246 äänellä. Hän oli toiminut 1996-2001 ja lokakuusta 2004 helmikuuhun 2005 Ukrainan puolustusministerinä sekä Ukrainan maaliskuun 2006 parlamenttivaaleista asti kansanedustajana. Paikkansa varapääministerinä joutui jättämään Volodymyr Radženko Hänet oli Ukrainna korkein oikeus todennut 1+1-televisiokanavan 70%:ksi omistajaksi.


title: Ukrainan parlamenttivaalit 2007

text: Viktor Juštšenko pyysi, etteivät Ukrainan kansallisen turvallisuus- ja puolustusneuvoston jäsenet poistuisi Kiovasta ja että he olisivat jatkuvasti tavoitettavissa tilanteen kehittymisen ajan.


title: Ukrainan parlamenttivaalit 2007

text: Viktor Juštšenko ilmoitti myös ottavansa Ukrainan sisäasiainministeriön joukot suoraan komentoonsa. Tätä määräystä piti laittomana 259 kansanedustajaa ja laillisena 226 kansanedustajaa partlamentissa. Ukrainan parlamentin puhemies, Oleksandr Moroz, luonnehti tapahtumia puhdistukseksi. Hän lyhensi Slovakian vierailuaan.


title: Ukrainan parlamenttivaalit 2007

text: Noin kaksituhatta Ukrainan sisäasiainministeriön joukkojen sotilasta aloitti marssinsa komentajansa Oleksander Kikhtenkon johdolla kohti Kiovaa presidentti Viktor Juštšenkon tueksi tämän antaman määräyksen perusteella. Toimella ei ollut Ukrainan sisäasiainministerin valtuutusta. Kilpailevat osapuolet kävivät neuvotteluja.


title: Ukrainan parlamenttivaalit 2007

text: Oleksander Kikhtenko kieltäytyi ottamasta määräyksiä vastaan sisäasiainministeriltä ja toimi oman tilannenäkemyksensä mukaan. Sisäasiainministeri Vasyl Tsuškon mukaan poliitikkojen pitäisi olla vähemmän jännittyneitä: "On välttämätöntä rauhoittua. Mitään voimaa ei käytetä. Emme rynnäköi minnekään."


title: Ukrainan parlamenttivaalit 2007

text: Ukrainan presidentti ja pääministeri käytyään neuvotteluja sopivat, että vaalit järjestetään 30. syyskuuta 2007.


title: Ukrainan parlamenttivaalit 2007

text: Vaaleissa tuloslaskennan ollessa kesken kaikkein keskeisimmäksi kysymykseksi koitui se, pääseekö Alueiden puolueen kanssa hallitukseen mennyt Ukrainan sosialistinen puolue 3%:n vaalikynnyksen yli. Ukrainan vaalilaskenta suoritettiin hitaammin kuin maaliskuun 2006 parlamenttivaaleissa, vaikka silloin samoihin vaaliuurniin pudotettiin myös paikallisvaalien äänet.


title: Ukrainan parlamenttivaalit 2007

text: Hidas vaalilaskenta sai Julija Tymoshenkon ryhmittymän epäilemään, että ylimääräinen vaalilaskentaan käytetty aika olisi käytetty vaaliväärennökseen, jotta Alueiden puolueen kanssa hallituksessa oleva Ukrainan sosialistinen puolue saataisiin 3%:n vaalikynnyksen yli ja parlamenttiin.


title: Ukrainan parlamenttivaalit 2007

text: Ukrainan parlamenttivaaleista jätettiin 85 tutkintapyyntöä syyttäjäviranomaisille koskien 30.9. ja 29.9. tapahtuneita vaalilautakuntien toimia.


title: Ukrainan parlamenttivaalit 2007

text: On mahdollista, että "demokraatit" saavat 230 paikkaa. Mikäli hallituspohjaa halutaan varmistaan mahdollisten kansanedustajien ryhmän vaihtamisen varalta, voi hallitusrintama ottaa kolmanneksi Lytvynin ryhmittymän 20 kansanedustajalla, jolloin hallitusrintaman kannatuspohjaksi muodostuu 250 kansanedustajaa, vähäisimmän yksinkertaisen enemmistön ollessa 226.


title: Ukrainan parlamenttivaalit 2007

text: Venäjän federaation Kiovan suurlähettiläs Viktor Tšernomyrdin on ilmoittanut, että Venäjä on yhteistyössä minkä tahansa nimitettävän Ukrainan hallituksen kanssa.


title: Ukrainan parlamenttivaalit 2007

text: Parlamenttivaalien ääntenlaskennan ollessa kesken Gazprom ilmoitti perivänsä Ukrainan maksamattomia maakaasumaksuja. Mikäli Ukraina ei maksa, vähentään Gazprom maakaasuntoimituksia Ukrainaan. Kuitenkin Ukrainan kautta kulkee myös kolmansiin maihin toimitettavaa maakaasua.


title: Koeteltavuus

text:
Koeteltavuus viittaa empiirisen hypoteesin ominaisuuteen, jolla on kaksi osaa:
Lyhyesti, hypoteesi on koeteltavissa jos on olemassa minkäänlaista toivoa sille, että voidaan päättää onko se totta vai tarua todellisten kokemuksien perusteella. Kyky päättää voiko teoriaa tukea tai falsifioida todellisiin kokemuksiin perustuvalla näytöllä riippuu kyseiseen teoriaan liityvien hypoteesien koeteltavuudesta. Ensimmäiset tulokset voidaan luokitella tuloksettomiksi, jos hypoteesejä koetellaan.


title: Koeteltavuus

text: Filosofi Eino Kailan mukaan kaikki todellisuutta koskeva tieto on peräisin havainnoista. Hänen muotoilunsa mukaan:


title: Koeteltavuus

text: Hieman laajemmin sama periaate voidaan muotoilla esimerkiksi seuraavaan tapaan:


title: Koeteltavuus

text: Tämä periaate seuraa Kailan mukaan itse ”reaalilauseen” eli todellisuutta koskevan lauseen käsitteestä. Todellisuutta koskevaksi lauseeksi tarkoitettu lause, joka ei toteuta koeteltavuusvaatimusta, on loogisesti virheellinen. Todellisuutta koskevan lauseen totuuden tai epätotuuden voivat ratkaista vain (tieteen) kokemuslauseet, eikä mikään todellisuutta koskeva lause voi toimia arviointiperusteena omalle totuudelleen. Metafyysiset lauseet, joista ei seuraa kokemukseen nähden mitään, ovat loogisesti virheellisiä, ja metafysiikka kokonaisuudessaan (esimerkiksi Martin Heideggerin ajattelu, jolla muutkin loogisen empirismin kannattajat havainnollistivat näennäislauseen käsitettä) on looginen ”hairahdus”.


title: Koeteltavuus

text: Filosofi Sami Pihlströmin mukaan koeteltavuuden periaate voidaan luultavasti ainakin alustavasti hyväksyä tieteellisten käsitysten muodostuksen ohjenuoraksi. Se ilmaisee riittävän väljällä ja avoimella tavalla sen, että tieto todellisuudesta on mahdotonta ilman havaintokokemusta. Oikein tulkittuna se ei Pihlströmin mielestä aseta ahtaita todennettavuus- eli verifiointiperiaatteita kielenkäytön mielekkyydelle. Sitä ei näin ollen hänen mielestään tulekaan hyväksyä tiukkana mielekkyyden arviointiperusteena, vaan järkevien tieteellisten väitteiden tai yleisten todellisuutta koskevien käsitysten esittämisen arvosteluperusteena. Tällöin voidaan sanoa, että tieteen (tai koko selitysjärjestelmän, jonka osana se esiintyy) on kokemusperäisesti koeteltavissa. Juuri kokemusperäinen koeteltavuus on yksi niistä piirteistä, jotka tyypillisesti erottavat tieteen lauseet ja oletukset epätieteen väitteistä. Kokemusperäisen koeteltavuuden yksiköiksi voidaan hyväksyä pikemminkin kokonaiset selitysjärjestelmät kuin yksittäiset lauseet.


title: Koeteltavuus

text: W. V. O. Quine piti tiedettä kokonaisuudessaan kokemusperäisen merkityksen ja koettelun yksikkönä.


title: Treffen-taktiikka

text: Treffen-taktiikka oli alun perin antiikin roomalaisten taktiikka, jossa joukot sijoitettiin taistelukentälle toisiaan tukien limittäin, shakkilautakuvioon. Uudelleen "treffenit" eli taistelulinjat ilmestyivät sotakentille 1500-luvun lopulla, ensiksi Alankomaiden armeijassa, jota Morits Oranialainen oli uudistanut antiikin Rooman esikuvan mukaan vuodesta 1590 alkaen. Morits sijoitti uudet jalkaväkensä puolirykmentit kolmeen toisiaan tukevaan treffeniin. Tämän jälkeen treffen-taktiikka levisi suhteellisen nopeasti muidenkin maiden armeijoiden käyttöön. Esimerkiksi Kustaa II Aadolf uudisti Ruotsin jalkaväen taistelujärjestyksen Moritsin ajatuksia myötäillen. Myös espanjalaiset neliöt järjestettiin treffen-taktiikan mukaan, usean neliön muodostaessa uuden espanjalaisen prikaatin. Treffeneistä kehittyi 1600-luvun puolenvälin jälkeen jalkaväen linjataktiikka, joka syrjäytti treffen-taktiikan.


title: Imperatiivisen mandaatin kielto

text:
Imperatiivisen mandaatin kielto eli imperatiivisen mandaatin puute tai ns. vapaa mandaatti on periaate, jonka mukaan kansanedustaja ei ole velvollinen vastaamaan poliittisista päätöksistään äänestäjilleen. Hänen päätöksentekoon, hänen toimissaan, voi siten vaikuttaa esimerkiksi puolueen tai parlamenttiryhmän yhteiset linjaukset, riippumatta kansanedustajan henkilökohtaisissta vaalilupauskista. Kielto tai Imperatiivisen mandaatin puute koskee myös sitä, että kansanedustajan olisi välttämätöntä asioiden tilan muuttuessa olla politiikan asioista juuri samaa mieltä kuin vaalihetkellä.
Suomen nykyisessä perustuslaissa imperatiivisen mandaatin kielto/puute määritellään seuraavasti:
Imperatiivisen mandaatin kielto on yleinen länsimainen oikeusperiaate, koska valtiopäivähenkilöt valitaan henkilökohtaisesti, vaikka useimmin puolueiden kuin valitsijayhdistysten asettamilta riippumattomilta vaalilistoilta.


title: Imperatiivisen mandaatin kielto

text: Suomessa imperatiivisen mandaatin kielto säädettiin aikoinaan siksi, että Suomen sisällissodan jälkeisessä tilanteessa pelättiin, että vasemmistolla olisi ollut pyrkimys edellyttää työväenpuolueiden kansanedustajia sitoutumaan valtiopäivätoimissaan sitovasti ryhmäpäätöksiin (ryhmäkuriin).


title: Imperatiivisen mandaatin kielto

text: Suomessa poliittiset puolueet saivat laissa määritellyn virallisen aseman vasta säädettäessä puoluetuen edellyttämiä säädöksiä (puoluelaki 10.1.1969/10 ). Puoluetuella haluttiin tehdä puolueet riippumattomammiksi liike-elämän tai järjestöjen rahallisesta tuesta.


title: Imperatiivisen mandaatin kielto

text: Ukrainassa parlamenttivaalit ovat vaalilain mukaan "pitkien listojen vaalit", joissa kansanedustajaehdokkaiden valitseminen maan parlamenttiin eli Radaan tapahtuu puolueiden asettamassa järjestyksessä vaalilistalla riippumatta henkilökohtaisesta äänimäärästä.


title: Imperatiivisen mandaatin kielto

text: Imperatiivisen mandaatin kielto tuli ajankohtaiseksi, huhtikuussa 2007, kun Ukrainan presidentti Viktor Juštšenko antoi määräyksen ylimääräisten parlamenttivaalien järjestämisestä. Presidentin mielestä Rada toimii Ukrainan perustuslain vastaisesti muodostaessaan parlamenttiryhmiä siten, että sinne tulee uusia kansanedustajia oppositiosta. Ukrainan radan puhemies Oleksandr Morozin mukaan loikkausten rajoittaminen tarkoittaisi imperatiivista mandaattia ja olisi Ukrainan perustuslain vastainen. Presidentti ei pystynyt toteuttamaan haluamiaan uusia vaaleja.


title: Julija Tymošenkon ryhmittymä

text: Julija Tymošenkon ryhmittymä (myös Julija Tymošenkon blokki, tai BYUT) on ollut ukrainalainen vaaliryhmittymä, joka tukee Julija Tymošenkoa ja on muodostettu hänen Batkivštšyna-puolueensa ympärille.


title: Julija Tymošenkon ryhmittymä

text: Julija Tymošenkon vaaliryhmittymä osallistui ensimmäistä kertaa vuoden 2002 parlamenttivaaleihin, sai 7,2 % äänistä ja 21/450 paikkaa ja muodosti saman nimisen parlamenttiryhmän. Silloin siihen kuuluivat:Tymošenko kannattajineen tuki Meidän Ukrainamme -ryhmittymän Viktor Juštšenkoa vuoden 2004 presidentinvaaleissa, ns. Oranssissa vallankumouksessa ja sen jälkeisissä vaaleissa.


title: Julija Tymošenkon ryhmittymä

text: Maaliskuun 2006 vaaleissa Julija Tymošenkon ryhmittymä nousi toiseksi suosituimmaksi Alueiden puolueen jälkeen saaden 22,27 % äänistä ja 129/450 paikkaa, ja ennen presidentti Juštšenkon Meidän Ukrainaamme. Kolmikuukautisten hallitusneuvottelujen aikana uskottiin Tymošenkon ja Juštšenkon pystyvän uudelleen hallitusyhteistyöhön, mutta lopulta suunnitelmat romuttuivat Sosialistisen puolueen Oleksandr Moroz valitaan puhemieheksi ja Alueiden puolueen ja sosialistien yhteistyöhön "antikriisikoalitiossa."


title: Julija Tymošenkon ryhmittymä

text: Vuoden 2007 vaaleissa koalitioon kuuluivat:


title: Julija Tymošenkon ryhmittymä

text: 30. syyskuuta 2007 järjestetyissä ennenaikaisissa vaaleissa ryhmittymä sai 156 paikkaa.


title: Julija Tymošenkon ryhmittymä

text: Vuosien 2011–2012 vaalilaissa puolueblokit olivat kiellettyjä. Vuoden 2012 vaaleihin Tymošenko kokosi koalition jonka nimeksi tuli Yhdistynyt oppositio - Isänmaa.


title: Taigajuhla

text: Taigajuhla on kansanmusiikkitapahtuma Helsingissä. Se on järjestänyt Sibelius-Akatemian kansanmusiikin osasto jo vuodesta 1988.


title: Taigajuhla

text: Urbaanin kansanmusiikkifestivaalin ohjelmistossa kohtaavat traditio, nykypäivä ja monikulttuurisuus. Musiikin lisäksi ohjelmassa on tanssia ja performansseja.


title: Taigajuhla

text: Tapahtuman konserttipaikkoja ovat muun muassa Sibelius-Akatemia, Gloria, Stoa ja Suomenlinnan kirkko. Vuoden 2007 Taigajuhla pidettiin 18.-21. huhtikuuta.


title: Taigajuhla

text: Vuoden 2007 Taigajuhlan ohessa pidettiin vientitapahtuma Arctic Paradise LIVE, jonka avulla markkinoitiin suomalaista nykykansanmusiikkia kansainvälisille musiikkiammattilaisille. Kutsuvieraina olivat mediavaikuttajia ja festivaalijärjestäjiä eri maista.


title: Taigajuhla

text: Taigajuhlan kotisivut


title: Etnosoi!

text: Etnosoi! on kansainvälinen kansanmusiikkitapahtuma Helsingissä. Se on järjestetty vuodesta 1988, useimmiten marraskuussa. Vuonna 1988 perustetun festivaalin ideana on innostaa yleisöä uusiin musiikkiseikkailuihin ja esitellä musiikkia eri puolilta maapalloa.


title: Etnosoi!

text: Tapahtumaan kuuluu konsertteja, klubi-iltoja ja oheistapahtumia. Konserttipaikkoja ovat muun muassa Savoy, Gloria, Malmitalo, Postitalon aula ja Musiikkitalo.


title: Etnosoi!

text: Etnosoi!n päätukijat ovat Helsingin kaupunki ja opetusministeriö. Tapahtuma on yksi European Forum of Worldwide Music Festivals (EFWMF) -järjestön perustajajäsenistä.


title: Gavin Griffin

text: Gavin Griffin (s. 28. elokuuta 1981 Darien, Illinois) on yhdysvaltalainen pokeriammattilainen. Hän oli ensimmäinen pelaaja, joka on voittanut sekä WSOP-, WPT- että EPT-turnauksen.


title: Gavin Griffin

text: Griffin opiskeli Fort Worthissa Texasin kristillisessä yliopistossa neljä vuotta logopediaa. Hän työskenteli jakajana ennen siirtymistään pokeriammattilaiseksi. Vuonna 2004 Griffin voitti World Series of Pokerin 3 000 dollarin pot limit hold'em -turnauksen ja ansaitsi 270 420 dollaria. Hän oli voittaessaan 22-vuotiaana kaikkien aikojen nuorin WSOP-voittaja.


title: Gavin Griffin

text: Helmikuussa 2007 Griffin oli kolmas WSOP:n oheisturnauksessa Harrah's Rincon -kasinolla ja ansaitsi 86 685 dollaria. Kuukautta myöhemmin hän otti uransa toistaiseksi arvokkaimman voiton oltuaan ykkönen European Poker Tourin Grand Finalissa Monte Carlossa. Griffin sai voitostaan 1 825 010 euroa. Turnauspaikan hän oli voittanut PokerStarsin nettisatelliittiturnauksen kautta.


title: Gavin Griffin

text: Griffin saavutti historiallisen triplan (WSOP-, EPT- ja WPT-voitto) voittamalla tammikuussa WPT-turnauksen Borgata Winter Openissa. Ykköstila oli 1 401 109 dollarin arvoinen.


title: Gavin Griffin

text: Huhtikuussa 2008 Griffinin pokeriuran turnausansiot ylittivät 4,4 miljoonaa dollaria.


title: Markus Winkelhock

text: Markus Winkelhock (s. 13. kesäkuuta 1980) on saksalainen autourheilija. Hän oli kaudella 2006 Midlandin testikuljettaja. Kaudella 2007 hän ajoi Spykerin testikuljettajana Euroopan GP:hen asti, jossa hän ajoi tallin toisena kilpakuljettajana korvaten tallista Britannian GP:n jälkeen erotetun Christijan Albersin. Hänen tallitoverinaan ajoi niin ikään saksalainen Adrian Sutil.


title: Markus Winkelhock

text: Ennen F1-uraa Winkelhock ajoi vuonna 2000 Saksan F3-sarjassa. Vuonna 2004 hän ajoi DTM-sarjassa ja vuonna 2005 Renault'lla World Seriesissä.


title: Markus Winkelhock

text: Markus Winkelhock ajoi ensimmäisenä Spykerin kauden 2007 autoa ja korvasi Christijan Albersin Euroopan osakilpailussa. Nürburgringilla ajetussa kilpailussa hän suoritti yhden F1-historian nopeimmista nousuista viimeisestä lähtöruudusta kilpailun kärkeen ja johti hieman myöhemmin rankkasateen takia keskeytettyä kilpailua kahden kierroksen jälkeen. Uudelleen käynnistetyssä kilpailussa Spykerin auton suorituskyky ei riittänyt muita autoja vastaan, ja näin muut autot Lewis Hamiltonia lukuun ottamatta ohittivat hänet. Muutama kierros myöhemmin Winkelhockin kisa päättyi tekniseen vikaan.


title: Markus Winkelhock

text: Winkelhock on modernin F1-sarjan ainoa kuljettaja, joka on startannut viimeisestä lähtöruudusta ja johtanut silti kilpailua. Hän on myös historian ainoa kuljettaja, joka on startannut sekä viimeisenä että ensimmaisenä samassa kilpailussa.


title: Markus Winkelhock

text: Kaudella 2008 Winkelhock ajaa DTM-sarjassa Keke Rosbergin Team Rosberg -tallissa Audia.


title: Markus Winkelhock

text: Markus Winkelhockin isä Manfred Winkelhock ja setä Joachim Winkelhock olivat myös kilpa-autoilijoita.


title: H. G. Paloheimo

text: Hjalmar Gabriel Paloheimo (sukunimi vuoteen 1906 saakka Brander, 17. lokakuuta 1864 Kangasala – 29. kesäkuuta 1919 Loppi) oli suomalainen teollisuusmies joka perusti ensimmäisen merkittävän suomenkielisten hallitseman teollisuuskonsernin Suomeen.


title: H. G. Paloheimo

text: Paloheimon vanhemmat olivat kirkkoherra Henrik Erland Brander ja Lovisa Wilhelmina Fredriksson. Hänen veljiään olivat K. A. ja Paavo Paloheimo. Hän valmistui ylioppilaaksi 1884 ja suoritti teologisen erotutkinnon 1888. Pappisvihkimyksen jälkeen Paloheimo määrättiin Hämeenkyrön kirkkoherran apulaiseksi mutta hän sairastui ja joutui ottamaan virkavapaata. Ollessaan sairauslomansa aikana Lopen Santamäen kartanossa vieraana Paloheimo tutustui yhteen kartanon tyttäristä, "Elin Hernbergiin" ja meni tämän kanssa naimisiin 1889. Samana vuonna hän osti Santamäen kartanon Hernbergin perikunnalta Suomen Hypoteekkiyhdistykseltä saadun kiinnelainan avulla ja ryhtyi harjoittamaan maanviljelyä.


title: H. G. Paloheimo

text: Paloheimon ensimmäinen vaimo kuoli lapsivuoteeseen 1890 ja hän meni naimisiin Fanny Olivia Hellénin kanssa 1892. Toisen vaimon kuoltua 1905 Paloheimo meni kolmannen kerran naimisiin naapurikartanon Kormun tyttären "Ida Anderssonin" kanssa 1906. Tällöin myös Kormun kartano siirtyi Paloheimon haltuun ja hän omisti tämän jälkeen noin 6 000 hehtaaria maata pääasiassa Lopen alueella.


title: H. G. Paloheimo

text: Paloheimon teollisuustoiminta sai alkunsa Santamäen kartanon yhteyteen 1890 perustetusta pienestä yksiraamisesta sahalaitoksesta. Paloheimo rakensi sen jälkeen ensin sahalaitoksen Lopen Kesijärvelle 1899 ja sen jälkeen Riihimäelle toisen sahan vuonna 1904, sekä sen yhteyteen voimalaitoksen vuonna 1910. Kesijärven saha yhdistettiin 1907 kapearaiteisella 600 mm raideleveydelle rakennetulla Riihimäen–Lopen rautatiellä Riihimäellä oleviin laitoksiin.


title: H. G. Paloheimo

text: Paloheimon teollisuudenharjoitus laajeni 1909 lasiteollisuuteen kun hänestä tuli pääosakas Osakeyhtiö Riihimäkeen. Sahojen tuottamaa jätettä voitiin nyt käyttää polttoaineena lasitehtaalla. Paloheimon tiiliteollisuus käynnistyi pienestä 1890-luvun puolivälissä Santamäen kartanoon rakennetusta tiilitehtaasta, jota laajennettiin voimakkaasti 1912. Turvebrikettien valmistus teollisesti ei sen sijaan teknisten vaikeuksien vuoksi onnistunut ja Lopelle rakennettu brikettitehdas tuhoutui räjähdyksessä 1916.


title: H. G. Paloheimo

text: Paloheimo laajensi toimintaansa myös muualle Suomeen. Kajaaniin perustettiin Kajaanin Puutavara Oy -nimisen yhtiön nimellä sahalaitos ja myöhemmin sen yhteyteen selluloosatehdas. Vuonna 1911 Paloheimo osti yhdessä veljensä K. A. Paloheimon ja tilanomistaja Nestor Toivosen kanssa Vuojoki Gods Ab:n osakekannan. Tämä yhtiö omisti noin 8 000 hehtaaria metsää Rauman ympäristössä ja näitä metsävaroja hyödyntämään perustettiin Raumalle ensin suuri saha 1912 ja 1915 selluloosatehdas joka käytti sahan tuottamaa jätettä ja pienpuuta. Näistä Rauman laitoksista muodostettiin oma yhtiö Rauma-Wood Ltd. Oy.


title: H. G. Paloheimo

text:
Paloheimo oli mukana myös politiikassa ja toimi talonpoikaissäädyn valtiopäivämiehenä 1904–1906 ja suomalaisen puolueen kansanedustajana vuosina 1907–1909. Hän oli jäsenenä useissa komiteoissa ja vastasi senaattorina elintarvikehuollosta Paasikiven senaatissa 1918.
Paloheimo kuoli sydänkohtaukseen Lopen Santamäellä kesällä 1919 54-vuotiaana. Hänen leskensä Ida menehtyi kuukausi miehensä jälkeen. Perikunta muodosti kuolinpesästä osakeyhtiön, H. G. Paloheimo Oy:n. Tästä Paloheimon yritysryhmästä erosivat 1920-luvulla Kajaanin ja Rauman toiminnot omiksi itsenäisiksi yhtiöikseen ja jäljelle jäivät vain Riihimäen ja Lopen seudulla toimineet tehdaslaitokset.


title: Gian Carlo Minardi

text: Gian Carlo Minardi (s. 18. syyskuuta 1947 Faenza, Italia) on Formula 1 -talli Minardin perustaja ja entinen omistaja.


title: Gian Carlo Minardi

text: Vuonna 2001 Gian Carlo Minardi myi tallin australialaiselle Paul Stoddartille, mutta hän pysyi tallissa toimitusjohtajana. Nykyisin Gian Carlo Minardi toimii myös jalkapalloseura Faenza FC:n puheenjohtajana.


title: Transbaikalin rintama

text: Transbaikalin rintama oli Puna-armeijan toisen maailmansodan rintama, joka luotiin 19. kesäkuuta Transbaikalin sotilaspiiristä. Rintaman komentajana toimi 19. kesäkuuta 1941 - 12. heinäkuuta 1945 kenraali Mihail Prokofjevitš ja 12. heinäkuuta 1945 - 1. lokakuuta 1945 Neuvostoliiton marsalkka Rodion Malinovski. Lokakuussa 1945 rintama uudelleenjärjestettiin Transbaikal-Amurin sotilaspiiriksi.


title: Transbaikalin rintama

text: Saksan antauduttua Euroopassa toukokuussa 1945 Transbaikalin rintama aloitti viimeisen Puna-armeijan hyökkäyksen toisessa maailmansodassa japanilaisia joukkoja vastaan Mantšuriassa 9. elokuuta. Neuvostoliittolaiset Transbaikalin sekä 1. ja 2. Kaukoidän rintaman joukot löivät japanilaiset helposti ja operaation jälkeen Malinovškille myönnettiin Neuvostoliiton sankarin arvonimi. Hyökkäykseen osallistui yli 1,5 miljoonaa sotilasta, 3 900 lentokonetta, 5 500 panssarivaunua ja 26 000 tykkiä.


title: Transbaikalin rintama

text: Hyökkäyssuunnitelman mukaisesti Transbaikalin rintama hyökkäsi Mongolian suunnalta, 1. Kaukoidän rintama meren suunnalta ja 2. Kaukoidän rintama pohjoisesta. Tavoitteeksi asetettiin japanilaisen armeijan lyöminen sekä Sahalinin saaren eteläosan ja Kuriilien saarten miehittäminen.


title: Transbaikalin rintama

text: Taistelu ehti kestää vain noin viikon ennen kuin Japanin keisari Hirohito esitti maan antautumisen 15. elokuuta. Puna-armeija oli tuolloin työntynyt jo syvälle Mantšuriaan ja jatkoi etenemistään ilman vastarintaa miehittäen Shenyangin, Qiqiharin ja Changchunin elokuun 20. mennessä. Puna-armeija pidätti myös Mantšukuon (ja entisen Kiinan) keisarin Pu Yin.


title: Prioriteettijono

text: Prioriteettijono () on tietojenkäsittelytieteessä abstrakti tietotyyppi, joka säilöö alkioita ja niihin sisällytettyjä prioriteetteja. Tyypillinen käyttötapaus voisi olla vaikkapa käyttöjärjestelmän prosessien hallinta, jossa tärkeimmät prosessit saavat eniten suoritinaikaa. Prioriteettijonosta on kaksi symmetristä versiota: "minimiprioriteettijono" tukee pienimmän ja "maksimiprioriteettijono" suurimman prioriteetin omaavan alkion poimimista. Tyypillinen rajapinta on seuraava:


title: Prioriteettijono

text: Tyypillinen toteutus prioriteettijonolle on keko, jolla kaikki prioriteettijonon operaatiot onnistuvat vähintäänkin asymptoottisessa suoritusajassa log("n").


title: K. A. Paloheimo

text: Karl Alfred Paloheimo (sukunimi vuoteen 1906 saakka Brander; 25. heinäkuuta 1862 Kangasala – 15. kesäkuuta 1949 Helsinki t. Järvenpää) oli suomalainen finanssi- ja teollisuusmies ja vuorineuvos.


title: K. A. Paloheimo

text: Paloheimon vanhemmat olivat kirkkoherra "Henrik Erland Brander" ja "Lovisa Wilhelmina Fredriksson". Hänen veljiään olivat H. G. ja Paavo Paloheimo. Hän valmistui ylioppilaaksi 1880, filosofian kandidaatiksi fysiikka pääaineena 1883 ja filosofian tohtoriksi (lisensiaatiksi) 1891. Paloheimon puoliso oli Gerdrud Helena Hernberg (1863–1923). Paloheimot asuivat pitkään Kallio-Kuninkalan tilalla Järvenpäässä. Heillä oli viisi poikaa, joista kolme avoitui perheen naapuristossa sijaitsevien Tuusulanjärven taiteilijakotien tyttärien kanssa. Vanhin poika Arvi Paloheimo avioitui Jean Sibeliuksen tyttären Eva Sibeliuksen kanssa, Paavo Paloheimo taiteilija Pekka Halosen tyttären Annikki (Anni) Halosen kanssa ja Olli Paloheimo Eero Järnefeltin tyttären Leena Järnefeltin kanssa. Olli Paloheimo johti H. G. Paloheimo Oy:ta 40 vuotta 1926–1966.


title: K. A. Paloheimo

text: Paloheimo toimi Viipurin klassillisen lyseon matematiikan ja fysiikan lehtorina 1888–1891. Tämän jälkeen hän siirtyi 1892 vakuutusalalle vastaperustetun Palovakuutusosakeyhtiö Pohjolan toimitusjohtajaksi. Tätä tehtävää hän hoiti vuoteen 1932 saakka. Hän oli myös Tapaturmavakuutusosakeyhtiö Kullervon toimitusjohtaja 1896–1932 ja Jälleenvakuutusosakeyhtiö Osmon toimitusjohtaja 1899–1932. Hän toimi kaikkien näiden johtokuntien puheenjohtajana vuodesta 1932. Paloheimo oli mukana perustamassa useita eri teollisuusyrityksiä: 1898 Suomen Gummitehdas Oy, 1907 Kajaanin Puutavara Oy, 1910 Riihimäen Lasi Oy ja 1911 Rauma Wood Ltd. Oy, jälkimmäisissä kolmessa yhdessä veljiensä H. G. Paloheimon ja Paavo Paloheimon kanssa. Hän oli myös yksi Suomen Liikemiesten Kauppaopiston ja Helsingin Kauppakorkeakoulun perustajista.


title: K. A. Paloheimo

text: Kun Paloheimon veljet H. G. Paloheimo ja Paavo Paloheimo kuolivat 1919 ja 1921, K. A. Paloheimo otti tehtäväkseen suvun raha-asioista vastaamisen. Tätä varten perustettiin "pankkiiriliike Paloheimo & Co Pankki Osakeyhtiö", myöhemmältä nimeltään "Suomen Vientipankki Oy (Export Bank of Finland Ltd.)". Tämän vientipankin tarkoituksena oli hankkia Englannista luottoja Paloheimon teollisuusyrityksille, jotka jo alun perin oli perustettu paljolti lainojen avulla. Suomen Vientipankin rahoitusongelmat johtivat kuitenkin siihen, että Kajaanin Puutavara Oy jouduttiin myymään 1922 Ab Uleå Oy:lle ja huonosti tuottava Rauma Wood Ltd. Oy siirtyi Suomen Pankin hallintaan, vaikka jäikin muodollisesti Paloheimojen omistukseen. Erityisesti Kajaanin osakkeiden myynti ruotsinkieliselle yritykselle herätti paljon arvostelua Paloheimoa kohtaan. Vientipankin talousvaikeudet jatkuivat kuitenkin edelleen ja lopulta se teki konkurssin 1931. Paloheimo oli ottanut Vientipankilta luottoja ja kun vararikon jälkeen lainat sanottiin irti hän menetti yritystoimintaan sijoittamansa omaisuuden pankin velkojille. Paloheimo joutui myös luopumaan vakuutusyhtiö Pohjolan ja sen tytäryhtiöiden toimitusjohtajan tehtävistä 1932, mutta jäi edelleen yhtiöiden johtokuntien puheenjohtajaksi kuolemaansa saakka.


title: K. A. Paloheimo

text: Paloheimolle myönnettiin vuorineuvoksen arvo 1929 ja kauppatieteiden kunniatohtorin arvo 1946. Harrastustoiminnan puolella Paloheimo oli mukana perustamassa 1934 Suomen Kennelliittoa ja oli sen edustajiston ensimmäinen puheenjohtaja.


title: Koillis-Savo Soi

text: Koillis-Savo Soi on kansanmusiikin, -tanssin ja -laulun koulutus- ja konserttitapahtuma, joka kiertää vuorovuosina eri paikkakunnilla Koillis-Savossa Kaavilla ja Tuusniemellä sekä Kuopion Juankoskella ja Nilsiässä. Tapahtumaviikonloppu on yleensä helmikuussa.


title: Koillis-Savo Soi

text: Tapahtuman taustalla on ollut Koillis-Savon Kulttuuriryhmä Rettelo.


title: Maja (joki)

text: Maja ( tai Майя, "Maija") on joki Sahan tasavallan kaakkoisosassa ja Habarovskin aluepiirin pohjoisosassa Venäjällä. Maja saa alkunsa Džugdžurvuorilta ja laskee Sahassa Uus-Maajan uluusin alueella Aldaniin. Maja on 1 053 kilometriä pitkä ja se on alajuoksulta purjehduskelpoinen 500 kilometrin matkalta. Joen suulla sijaitsee Uus-Maajan taajama.


title: Maja (joki)

text: Maja on jäässä lokakuun loppupuolelta toukokuulle asti. Merkittävin Majaan laskeva joki on Judoma.


title: Paavo Paloheimo

text: Paavo Werner Paloheimo (vuoteen 1906 Brander, 24. maaliskuuta 1868 Loppi – 7. toukokuuta 1921 Helsinki) oli suomalainen teollisuusmies ja Kainuun metsäteollisuuden perustajia.


title: Paavo Paloheimo

text: Paloheimon vanhemmat olivat kirkkoherra Henrik Erland Brander ja Lovisa Wilhelmina Fredriksson. Hänen veljiään olivat H. G. ja K. A. Paloheimo. Hän valmistui ylioppilaaksi 1887, suoritti oikeustieteen tutkinnon 1892 ja sai varatuomarin arvon 1895.


title: Paavo Paloheimo

text: Paloheimo toimi aluksi senaatin ylimääräisenä kopistina 1895-1897 ja perusti sen jälkeen oman lakiasiantoimiston Tampereelle 1897. Tampereella ollessaan Paloheimo tutustui tamperelaiseen liikemieheen Kalle Välimaahan joka suunnitteli hiomon ja pahvitehtaan rakentamiseksi Kajaanin Ämmäkosken vesivoiman varaan. Rakennushanketta varten Välimaa ja hänen yhtiökumppaninsa toimitusjohtaja Gösta Serlachius ja tamperelainen pankinjohtaja Albert Snellman olivat ostaneet koskiosuuksia ja maatiloja Oulujoen varrelta, mutta tehdashanke oli pysähtynyt Kajaanin koskien vesiosuuksista käytyyn riitaan, jonka oikeuskäsittely oli kesken. Välimaa aikoi tästä huolimatta perustaa Kajaaniin höyrysahan, mutta hänen yhtiökumppaninsa vetäytyivät hankkeesta.


title: Paavo Paloheimo

text: Paloheimo tuli mukaan hankkeeseen ensin juristina, mutta pian hän innostui Kainuun tarjoamista mahdollisuuksista ja sai siihen mukaan myös veljensä H. G. Paloheimon ja K. A. Paloheimon. Uusi yritys, Kajaanin Puutavara Oy, perustettiin helmikuussa 1907, ja Paloheimoilla oli siinä 48 prosentin osuus. Yhtiön rakennuttama Tihisenniemen saha käynnistyi samana vuonna. Yhtiön pääkonttori oli aluksi Tampereella mutta siirtyi pian Kajaaniin, jonne myös Paavo Paloheimo itse muutti.


title: Paavo Paloheimo

text: Ämmäkosken koskiriita ratkesi 1911, ja yhtiö saattoi nyt rakentaa voimalaitoksen koskeen. Voimalaitos mahdollisti puuhiomon ja paperitehtaan rakentamisen, mutta ne saatiin kuitenkin käyntiin vasta 1919 sodan aiheuttamien viivästysten jälkeen. Samanaikaisesti Kajaanin Puutavara Oy hankki myös metsäalueita Kainuusta niin että vuonna 1917 sillä oli maata 35 000 hehtaaria. Paavo Paloheimo ei kuitenkaan kauan ehtinyt johtaa yhtiötä, sillä hän kuoli sydänkohtaukseen keväällä 1921.


title: Paavo Paloheimo

text: Paloheimon Kajaanin tuotanto käsitti myös taistelukaasun tuottamisen Venäjälle tsaarin armeijalle. Kajaanin suurimpana porvarina Paloheimo oli poliittisesti vallan eri linjoilla kuin itsenäisyysaktivistit, etunenässä Kajaanin punaisten päälliköiden "sijaissurmia" suunnitellut kirkkoherra Johannes Väyrynen eli niin sanottu "Musta-Jussi".


title: Paavo Paloheimo

text: Paloheimoa kutsuttiin Kajaanissa myös nimellä "pikkujumala", koska hänen vastuullaan oli lähes kaiken tuottavan teollisen toiminnan johto.


title: Paavo Paloheimo

text: Kajaanin Puutavara Oy siirtyi 1922 Ab Uleå Oy:n omistukseen. Yhtiön nimeksi tuli sittemmin Kajaani Oy, joka fuusioitiin Yhtyneet Paperitehtaat-konserniin vuonna 1989.


title: Paavo Paloheimo

text: Paavo Paloheimon poika oli psykiatri Martti Paloheimo (1913-2002).


title: Hermopinne

text: Hermopinne on tila, jossa hermokanava on niin ahdas, että sen sisällä oleva hermo joutuu puristuksiin eli pinteeseen. Tila voi johtua esimerkiksi tulehduksen aiheuttamasta turvotuksesta, mekaanisesta vammasta tai joskus myös synnynnäisestä epämuodostumasta. Jos kyse on tulehduksesta, tila paranee useimmiten riittävällä levolla. Pahaksi päässyt hermopinne vaatii pitkän ja usein vaivalloisen toipumisen, ja siitä saattaa jäädä pysyviä hermonsisäisiä arpivauriota ja kipua.


title: Hermopinne

text: Tietyt pinnetilat paranevat itsekseen, työrasitusta poistamalla (lepo) tai perustaudin hoidolla. Oireistoa voidaan helpottaa tulehduskipulääkkeillä ja paikallisilla kortisonipistoksilla. Oireiden jatkuessa ja diagnoosin ollessa selvä, voidaan leikkaushoitoa käyttää hermon vapauttamiseen.


title: Hermopinne

text: Yläraajan hermopinne on tavallinen käsillä töitä tekevillä, kuten kampaajilla, hammaslääkäreillä ja asentajilla. Rannekanavaoireyhtymän leikkaushoidossa rannekanavan puristuksessa oleva hermo vapautetaan paikallispuudutuksessa peukalon tyveen tehtävällä viillolla. Poikittaisen jalkaholvin laskeuma voi aiheuttaa hermopinteen jalkapöydän luihin. Se korjataan pohjallisella. Rannekanavan ahtauteen liittyvä hermopinne aiheuttaa sormien puutumista peukalosta alkaen. Lannerangassa oleva hermopinne aiheuttaa iskiasoireita.


title: Olhavan rintama

text: Olhavan rintama oli puna-armeijan toisen maailmansodan rintama, joka muodostettiin 17. joulukuuta 1941 osasta Leningradin rintaman joukkoja. Rintama uudelleenorganisoitiin 23. huhtikuuta 1942 Olhavan operaatioryhmäksi, mutta nimettiin uudelleen Olhavan rintamaksi 8. kesäkuuta 1942. Se hajotettiin 15. helmikuuta 1944.


title: Olhavan rintama

text: Olhavan rintama osallistui yritykseen Leningradin piirityksen murtamiseen tammikuussa 1942, mikä epäonnistui ja aiheutti puna-armeijalle lähes kokonaisen armeijan tappiot. Syksyllä Olhavan rintaman onnistui raskaiden tappioiden jälkeen työntää saksalaiset pois lähes kokonaan Laatokan rannalta. Olhavan rintama aloitti lokakuussa 1942 valmistelut uuteen hyökkäyksen saksalaisten Leningradin ympäristön asemia vastaan ja 12. tammikuuta alkaneen offensiivin onnistui työntää saksalaiset kokonaan pois Laatokalta teknisesti päättäen Leningradin piirityksen.


title: Njuja

text: Njuja (, ) on Lenan sivujoki Sahan tasavallassa Venäjällä. Joen pituus on 798 kilometriä. Se jäätyy lokakuun loppupuolella ja pysyy jäässä toukokuulle asti. Merkittävimmät Njujaan laskevat joet ovat Tumputšan, Hamaku, Ulahan-Murbai, Otštšugui-Murbai ja Betintše.


title: Jouko Karvinen

text: Jouko Karvinen (s. 31. elokuuta 1957 Helsinki) on suomalainen elinkeinoelämän vaikuttaja. Karvinen toimi Stora Enson toimitusjohtajana 29. maaliskuuta 2007 – 31. heinäkuuta 2014. Hän ilmoitti huhtikuussa 2014 luopuvansa tehtävästä kun seuraaja löydetään. Karvisen seuraajaksi nimitettiin ruotsalainen Karl-Henrik Sundström 1. elokuuta 2014 alkaen. Karvinen esiintyy myös ruotsalaisen SKF-yhtiön, Montes del Plata- ja 'Veracel Celulose SA'-yhtiöiden johtoryhmien piirissä, sekä EU-Russia Industrialists’ Round Tablessa (IRT).


title: Jouko Karvinen

text: Karvinen on valmistunut diplomi-insinööriksi Tampereen teknillisestä korkeakoulusta vuonna 1982. Ennen uraansa Stora Ensolla Jouko Karvinen työskenteli Philipsin Medical Systems -divisioonan toimitusjohtajana kesäkuusta 2002 joulukuuhun 2006. Maaliskuussa 2006 Karvinen nimitettiin Philipsin johtoryhmään. Aikaisemmin Karvinen on ollut ABB Group Ltd:n automaatioteknologia-divisioonassa ja oli sen johtokunnan jäsen vuosina 2000–2002. Karvinen on Metsäteollisuus ry:n ja Nokian hallitusten jäsen ja varapuheenjohtaja


title: Jouko Karvinen

text: Karvinen valittiin vuoden 2011 Innovaatiojohtajaksi. Valintaraati kiitteli Karvisen johtaman Stora Enson "Rethink" -kampanjaa, joka raadin mukaan sai yhtiön haastamaan itseään ja koko toimialaa. Lappeenrannan teknillinen yliopisto promovoi Karvisen tekniikan kunniatohtoriksi kesällä 2012.


title: Jouko Karvinen

text: Karvinen on naimisissa ja hänellä on kaksi lasta.


title: Atlas-pankki

text: Atlas-pankki Oy oli vuosina 1924–1929 toiminut suomalainen liikepankki. Sen edeltäjä oli Oulussa vuonna 1918 perustettu Pohjois-Suomen Pankki, mutta 1924 se siirtyi Helsinkiin ja otti nimen Atlas-pankki. Pankille valmistui vuonna 1929 uusi Toivo ja Jussi Paatelan suunnittelema pääkonttorirakennus Helsingin Yliopistonkadun (silloinen Hallituskatu) ja Mikonkadun kulmaan. Pankilla oli kaikkiaan 25 konttoria.


title: Atlas-pankki

text: Pankki joutui kiinteistösijoitustensa yms. takia vararikon partaalle kun sen koko osakepääoma ja vararahastot oli käytetty. Joulukuussa 1929 se siirtyi Helsingin Osakepankin haltuun.


title: Länsi-Suomen Osake-Pankki

text: Länsi-Suomen Osake-Pankki oli 1912 perustettu Lounais-Suomessa toiminut liikepankki. Pankilla oli 17 konttoria Lounais-Suomen alueella ja sen talletukset olivat vuonna 1920 72 miljoonaa markkaa. Länsi-Suomen Osake-Pankki omisti yhdessä Tampereen Osake-Pankin kanssa helsinkiläisen 1918 perustetun Maakuntain Keskus-Pankki Oy:n. Vuonna 1929 nämä kolme pankkia yhdistettiin Maakuntain Pankki Oy:ksi.


title: Poisson

text: Poisson voi tarkoittaa ainakin seuraavia asioita:


title: Tampereen Osake-Pankki

text: Tampereen Osake-Pankki oli 1898 perustettu liikepankki, jonka pääkonttori oli Tampereella. Se rakennutti itselleen toimitalon Kauppakadun ja Hämeenkadun väliin (Kansallispankintalo).


title: Tampereen Osake-Pankki

text: Toimintansa Tampereen Osake-Pankki aloitti 17.10.1898. Ensimmäinen pääjohtaja oli R. Laethén, joka kuitenkin kohta kuoli. Hänen seuraajansa oli Ernst Borenius.


title: Tampereen Osake-Pankki

text: Pankilla oli vuonna 1920 28 konttoria ja talletuksia 79 miljoonan markan arvosta. Tampereen Osake-Pankki omisti yhdessä Länsi-Suomen Osake-Pankin kanssa helsinkiläisen 1918 perustetun Maakuntain Keskus-Pankki Oy:n. Vuonna 1929 nämä kolme pankkia yhdistettiin Maakuntain Pankki Oy:ksi. Ennen yhdistymistä Tampereen Osake-Pankilla oli 1920-luvun lopulla 42 sivukonttoria ja sen osakepääoma oli 65 miljoonaa markkaa.


title: Tjung

text: Tjung () on joki Sahan tasavallan länsiosassa Siperiassa Venäjällä. Tjung on 1 902 kilometriä pitkä ja se laskee Viljuihin, joka puolestaan on Lenan sivujoki.


title: Tjung

text: Tjung jäätyy lokakuussa ja pysyy jäässä toukokuun loppupuolelle, jopa kesäkuun alkuun asti. Merkittävimmät Tjungiin laskevat joet ovat Tšimidikjan ja Džippa.


title: Maakuntain Pankki

text: Maakuntain pankki oy oli 1929 perustettu liikepankki, joka oli muodostettu yhdistämällä 3 liikepankkia: Länsi-Suomen Osake-Pankki, Tampereen Osake-Pankki ja näiden yhdessä omistama Maakuntain Keskus-Pankki Oy. Maakuntain Pankki oli perustamisensa jälkeen Suomen kolmanneksi suurin liikepankki, mutta se joutui 1930-luvun lamavuosina vaikeuksiin holtittoman luotonantonsa takia. Pankin tappiot nousivat yli 180 miljoonan markan, ja Suomen Pankki painosti sen yhdistymään 1932 Kansallis-Osake-Pankkiin.


title: Maakuntain Pankki

text: Maakuntain Keskus-Pankin johtajana vuosina 1918–1928 ollut Gustaf Waldén jatkoi Maakuntain pankin 2. johtajana 1928–1932.


title: Uskontokunta

text: Uskontokunta on saman uskonnon tunnustajien yhteisö.


title: Uskontokunta

text: Uskontokunnalla voidaan myös tarkoittaa


title: Pohjolan Osake-Pankki

text: Pohjolan Osake-Pankki (vuodesta 1949 lähtien Pohjos Oy) oli 1916 perustettu liikepankki, jolla oli yli 30 sivukonttoria Pohjois-Suomessa.


title: Pohjolan Osake-Pankki

text: Perustamiseen tarvittavasta osakepääomasta puolet kerättiin Oulusta ja sen ympäristöstä. Oululaisten lisäksi perustajissa oli Kemin, Tornion ja Rovaniemen liikemiehiä ja apteekkareita. Toimintansa pankki aloitti 21.4.1917.


title: Pohjolan Osake-Pankki

text: Pohjolan Osake-Pankki oli mukana yhdessä Tampereen Osake-Pankin ja Länsi-Suomen Osake-Pankin kanssa perustamassa Maakuntain Keskus-Pankki Oy:tä 1918, mutta myi Keskus-Pankin osakkeet 1929 eikä mennyt mukaan pankkifuusioon, jossa syntyi Maakuntain Pankki Oy.


title: Pohjolan Osake-Pankki

text: 1949 pankkitoiminta ja talletukset myytiin Kansallis-Osake-Pankille ja uuden Pohjos Oy nimisen yhtiön tehtäväksi jäi Pohjolan Osake-Pankin jäljelle jääneen omaisuuden realisointi. Pohjos Oy:n toiminta päättyi 1971.


title: Suomen Maatalous-Osake-Pankki

text: Suomen Maatalous-Osake-Pankki oli vuonna 1916 perustettu liikepankki, jonka pääkonttori oli vuoteen 1927 saakka Tampereella ja sen jälkeen Helsingissä Eteläesplanadi 24:ssä. Pankilla oli 32 sivukonttoria. Pankki fuusioitiin 1958 Kansallis-Osake-Pankkiin.


title: Suomen Maatalous-Osake-Pankki

text: Pankki syntyi palvelemaan maatalouden luotto- ja sijoitustarpeita. Pankki perustetiin, kun kaivattiin ruotsinkielistä Landmannabankenia vastaavaa pankkia, joka toimisi suomenkielisten hyväksi. Perustamisessa puuhamiehenä oli "P. J. Helsingius". Perustajien joukossa oli entisiä valtiopäivämiehiä ja kansanedustajia lähinnä nuorsuomalaisten ja maalaisliittolaisten piiristä. Toimintansa pankki aloitti alkuvuodesta 1917. Osakepääoma oli 5 miljoonaa markkaa.


title: Suomen Maatalous-Osake-Pankki

text: Pankin pääjohtajina toimivat Onni Markula (1917–1933), Kyyros Suomalainen (1933–1945) ja Olavi Talas (1946–1958).


title: Možaiskin puolustuslinja

text: Možaiskin puolustuslinja oli Puna-armeijan toisen maailmansodan rintama, joka perustettiin 18. heinäkuuta 1941 ja uudelleen nimettiin Moskovan reservirintamaksi 30. heinäkuuta 1941. Možaiskin puolustuslinjan pohjalta luotiin myöhemmin Reservirintama. Rintaman komentajana toimi kenraaliluutnantti Pavel Artemjev.


title: Možaiskin puolustuslinja

text: Možaiskin puolustuslinja oli nopeasti rakennettu puolustuslinja, jonka tarkoituksena oli suojella Moskovaa lännen suunnasta. Se alkoi Kalininista ja kulki Volokolamskin kautta Kalugaan. Vaikka puolustuslijalle oli tuotu vahvistuksia linja muodostaneiden 5., 16., 43. ja 49. armeijan yhteisvahvuus oli vain noin 90 000 miestä. Moskovan puolustusta johtanut Georgi Žukov päättikin keskittää puolustuksen vain avainkohtiin: Volokolamskiin, Možaiskiin, Malojaroslavetsiin ja Kalugaan. Wehrmachtin hyökkäys alkoi 15. (tai 13.) lokakuuta 1941 ja valloitti nopeasti Možaiskin ja Malojaroslavetsin.


title: Suomen Käsityöläis-Osakepankki

text: Suomen Käsityöläis-Osakepankki (vuodesta 1943 Käsiteollisuuspankki Oy) oli vuonna 1917 perustettu pienteollisuutta ja vähittäiskauppaa palvelemaan tarkoitettu liikepankki. Pankilla oli 11 konttoria ja 1920 sen talletukset olivat 14 miljoonaa markkaa. Pääkonttori sijaitsi Helsingissä, ensin "Pohjoisesplanadi 37":ssä, sitten "Keskuskatu 1":ssä. Pankki kärsi huomattavia luottotappioita 1940 Viipurin menetyksen jälkeen. Se fuusioitiin Pohjoismaiden Yhdyspankkiin 1945.


title: Eric Bloom

text: Eric Bloom (s. 1. joulukuuta 1944 New York) on yhdysvaltalainen muusikko, joka tunnetaan parhaiten Blue Öyster Cult -yhtyeen päälaulajana ja kitaristina. Bloom tunnetaan kovana scifi-fanina ja hänen kitarastaan käytettiin nimitystä "stun"-guitar. Nimitys tullee Star Trek -sarjan aseista.


title: Eric Bloom

text: 1960-luvun lopulla koulusta valmistumisen jälkeen Bloom toimi roudarina ja teknikkona sekä musiikkikaupan myyjänä. Kaupassa hän tutustui Soft White Underbelly -yhtyeen jäseniin ja pääsi heidän lavateknikoksi. Yhtyeen laulajan erottua 1969 Bloomista tuli yhtyeen laulaja. Soft White Underbellystä tuli ensin Stalk Forrest Group ja vuonna 1970 lopulta Blue Öyster Cult.


title: Eric Bloom

text: Blue Öyster Cult nousi suureen suosioon 1970-luvun puolivälissä ja Eric Bloom piti yllä yhtyeen hevi-imagoa pukeutumalla lavalla nahkavaatteisiin ja peililaseihin. Hänen imagonsa oli vastakohta kitaristi Donald "Buck Dharma" Roeserille, joka pukeutui lavalla valkoisiin pukuihin.


title: Eric Bloom

text: Bloom on kirjoittanut lauluja tunnettujen scifi-kirjailijoiden, kuten Michael Moorcock, Eric Van Lustbader ja John Shirley, kanssa.


title: Luotto-Pankki

text: Luotto-Pankki Oy oli 1917 perustettu erityisesti suomenkielisille asiakkaille tarkoitettu liikepankki. Pankilla oli pääkonttori Helsingissä "Aleksanterinkatu 15":ssä ja sivukonttorit Helsingissä, Viipurissa ja Turussa.


title: Luotto-Pankki

text: Luotto-Pankki perustettiin Kansallis-Osake-Pankin tuella; KOP myönsi osakkeiden merkitsijöille luottoja.


title: Luotto-Pankki

text: Pankki fuusioitiin 1933 Kansallis-Osake-Pankkiin ja sen toiminta päättyi samana vuonna. Pankki oli ollut jo vuodesta 1923 Kansallis-Osake-Pankin ja sitä lähellä olevien piirien omistuksessa.


title: Grand Prix World Championship

text: Grand Prix World Championship, joka usein lyhennetään GPWC, oli autourheilusarja, jota suunniteltiin perustettavaksi F1:n kilpailijaksi. GPWC:n taustalla oli "GPWC Holdings" -niminen ryhmittymä, johon kuului viisi suurta F1-valmistajaa: Mercedes-Benz, BMW, Renault, Honda ja Toyota.


title: Grand Prix World Championship

text: Ryhmittymän tarkoitus oli neuvotella Bernie Ecclestonen kanssa tallien kannalta suotuisampi ns. Concorde-sopimus, joka määrittelee muun muassa TV-tulojen jaon. Jos tallit eivät saisi mitä haluavat, vaihtoehtona oli kilpailevan sarjan GPWC:n perustaminen. GPWC oli alun perin tarkoitus aloittaa jo vuonna 2004, mutta se viivästyi. Kun Scuderia Ferrari solmi Ecclestonen kanssa Concorde-jatkosopimuksen tammikuussa 2005, alkoi GPWC:n perustaminen näyttää entistä epätodennäköisemmältä.


title: Grand Prix World Championship

text: GPWC-holdingsin seuraajaksi perustettiin Grand Prix Manufacturers Association eli GPMA, johon kuuluivat BMW Group (BMW Sauber), Mercedes-Benz (Team McLaren) ja Honda (Honda F1). Toyota erosi ryhmittymästä elokuussa vuonna 2006 ja Renault helmikuussa vuonna 2007.


title: Syyrian lippu

text: Syyrian lippu on Syyrian tunnus. Malliltaan se on horisontaalinen trikolori ja sen värit ovat ylhäältä alas punainen-valkoinen-musta. Valkoisen raidan keskellä on kaksi vihreää viisisakaraista tähteä. Tähdet viittaavat Yhdistyneen arabitasavallan kahteen valtioon, Egyptiin ja Syyriaan.


title: Syyrian lippu

text: Nykyinen lippu oli Syyrian käytössä aiemmin vuosina 1958–1961 maan ollessa osa Yhdistynyttä arabitasavaltaa. Se otettiin uudelleen käyttöön vuonna 1980.


title: Syyrian lippu

text: Lipussa on panarabialaiset värit: musta, valkoinen, punainen ja vihreä. Punavalkomusta trikolori puolestaan on Egyptin vuoden 1952 vallankumouksen yhteydessä käyttöön otettu arabialaisen vapautuksen lippu. Syyrian lippu muistuttaakin väreiltään Jemenin lippua, Egyptin lippua, Sudanin lippua ja Irakin lippua.


title: Kalininin rintama

text: Kalininin rintama oli toisessa maailmansodassa Neuvostoliiton puna-armeijan rintama, joka muodostettiin puna-armeijan pääesikunnan, Stavkan määräyksellä Lännen rintaman joukoista lokakuussa 1941 puolustusryhmitykseksi Moskovan taistelussa. Lännen rintaman tehtäväksi jäi Moskovan puolustaminen lännen suunnasta.


title: Kalininin rintama

text: Kalininin rintamaan kuului perustamishetkellä 22., 29., 30. ja 31. armeija sekä kolme kivääri-, kaksi ratsuväki- ja yksi moottoroitu divisioona ja 8. panssariprikaati. Rintaman sitkeä vastarinta pakotti kansallissosialistisen Saksan asevoimia siirtämään kyseiselle rintamanosalle merkittävästi joukkoja.


title: Kalininin rintama

text: Kalininin rintama nimettiin 1. Baltian rintamaksi lokakuussa 1943.


title: Sidero

text: Sidero oli kreikkalaisessa mytologiassa Salmoneuksen toinen vaimo, jonka tämä otti Alkidiken kuoltua. Samalla hänestä tuli äitipuoli Alkidikeen tyttärelle, Tyrolle, jota hän kohteli kaltoin. Poseidonin vieteltyä Tyron Enipeuksen hahmossa tämä synnytti salaa kaksoispojat Peliaan ja Neleuksen. Poikien vartuttua he löysivät äitinsä, ja kostivat tämän äitipuoleltaan saaman kohtelun hyökkäämällä Sideron kimppuun. Sidero pakeni heiltä turvaan Heran temppeliin, jossa Pelias hänet kuitenkin tappoi Heran alttarin päälle.


title: Savo-Karjalan Osake-Pankki

text: Savo-Karjalan Osake-Pankki oli vuonna 1916 perustettu suomalainen liikepankki. Pankin pääkonttori oli Viipurissa ja sillä oli parhaimmillaan 46 sivukonttoria Itä- ja Kaakkois-Suomessa. Pankilla oli vuonna 1920 talletuksia 36 miljoonaa markkaa.


title: Savo-Karjalan Osake-Pankki

text: Pankin perustamisen takana olivat viipurilaiset liikemiehet, jotka perustivat pankin tukemaan Savon ja Karjalan pienyrittäjiä ja hoitamaan Venäjän-kauppaan liittyviä pankkisuhteita. Pankin erikoisuus oli uudenaikainen voitonjakoperiaate, jonka mukaan tallettajille kuuluisi osa vuosivoitoista.


title: Savo-Karjalan Osake-Pankki

text: Pankin alkuvuosia rasittivat epäonnistuneet hankkeet. Vuonna 1919 pankki hankki Suomen Kauppapankki Osakeyhtiön osake-enemmistön. Kaupan tarkoituksena oli pankkien yhdistäminen ja toiminnan laajentaminen, mutta suunnitelma epäonnistui. Kauppapankin osakkeet jouduttiin myymään 5 miljoonan markan tappiolla Helsingin Osake-Pankille. Toinen epäonnistuminen tapahtui savonlinnalaisen K. V. Korhosen sahan luototuksessa, jossa pankki kärsi muutamien miljoonien luottotappiot. Tilanne johti lopulta siihen, että pankin pääjohtaja K. N. Rantakari ja sen hallitus erotettiin 1924.


title: Savo-Karjalan Osake-Pankki

text: Seuraavan pääjohtajan Väinö Väisälän aikana pankin asiat alkoivat kehittyä suotuisasti. Pankki pysyi kuitenkin maakuntapankkina eikä sillä ollut esimerkiksi sivukonttoria Helsingissä. Helsingissä pankkia edusti Maakuntain Keskuspankki Oy.


title: Savo-Karjalan Osake-Pankki

text: Vuonna 1940 Lahteen siirtynyt pankki julistettiin suoritustilaan talvisodan aiheuttamien menetysten takia. Jatkosodan aikana pankin omaisuutta onnistuttiin saamaan takaisin ja realisoimaan, joten pankin velkojat ja tallettajat saivat omat saatavansa 1943. Pankin toiminta päättyi lopullisesti 1952, jolloin sen osakkeenomistajat saivat purkuosuutena 188 prosenttia osakepääomasta. Inflaatio oli kuitenkin tässä välissä syönyt osakepääoman reaaliarvon olemattomiin.


title: Trikolori

text: Trikolori on lippu, joka pääosin muodostuu kolmesta yhtäsuuresta erivärisestä kentästä. Trikolori erisnimenä tarkoittaa Ranskan lippua, joka oli ensimmäinen trikolori. Yleisnimenä se on mikä tahansa kolmivärinen lippu, kuten esimerkiksi Italian lippu, Venäjän lippu, Saksan lippu ja Jemenin lippu, joka on myös panarabialaisuuden trikolori. Kentät voivat olla kummassa asennossa tahansa, sekä vaaka- että pystyasennossa.


title: Johan Zacharias Blackstadius

text:
Johan Zacharias Blackstadius (s. 14. maaliskuuta 1816 Falkenberg Ruotsi – 25. helmikuuta 1898 Tukholma Ruotsi) oli ruotsalainen taidemaalari ja graafikko, joka työskenteli myös Suomessa.
Hän käsitteli ensimmäisenä maalarina Kalevala-aihetta teoksessa "Väinämöinen kiinnittää kieliä kanteleeseensa" 1851. Hänen töistään merkittävimpiin kuuluu "S:t Sigfrid, som döper allmoge i Småland", josta hän sai näyttelyssä 1866 kunniamaininnan.


title: Johan Zacharias Blackstadius

text:
Blackstadius opiskeli Ruotsin kuninkaallisessa taideakatemiassa (Kungliga Akademien för de Fria Konsterna) Tukholmassa. Hän siirtyi Suomeen 1844 viideksi vuodeksi ja maalasi alttaritauluja ja muotokuvia. Hän toimi piirustuksenopettajana Tukholman teknillisessä koulussa 1860–1881.
Hänen teoksiaan oli ensi kerran näytteillä 1852. Suomessa teoksia on Kansallismuseon kokoelmissa.


title: Johan Zacharias Blackstadius

text: Blackstadiuksen vanhemmat olivat merikapteeni Adolf Fredrik Blackstadius ja Anna Fredrika Stenbäck.


title: Johan Zacharias Blackstadius

text: Ainakin Hämeenkyrön, Kurikan, Kurun ja Pöytyän kirkoissa on Blackstadiuksen maalaama alttaritaulu.


title: Jemenin lippu

text: Jemenin lippu on Jemenin tunnus, joka otettiin käyttöön Pohjois- ja Etelä-Jemenin yhdistyttyä vuonna 1990 Jemeniksi. Lipun mittasuhteet ovat 2:3. Se on pelkkä panarabialainen trikolori, ja viittaukset aiempiin valtioihin on jätetty pois.


title: Jemenin lippu

text: Jemenin arabitasavallan eli Pohjois-Jemenin lippu oli käytössä vuosina 1962–1990. Se on puna-valko-musta trikolori ja sen keskellä on vihreä viisisakarainen tähti.


title: Jemenin lippu

text: Jemenin kansantasavallan eli Etelä-Jemenin lippu oli käytössä vuosina 1945–1990. Lippu on puna-valko-musta trikolori, jonka tangon puolella on sininen kolmio. Kolmiossa on punainen tähti sosialismin merkkinä.


title: Jamaikan dollari

text: Jamaikan dollari (valuuttakoodi JMD) on vuodesta 1969 lähtien ollut Jamaikan virallinen rahayksikkö. Jamaikan dollarin symbolina käytetään yleensä dollarimerkkiä, $, mutta toisinaan käytetään esitystä J$ tai JA$, valuutan erottamiseksi muista dollareista. Jamaikan dollari jakautuu 100 senttiin.


title: Jamaikan dollari

text:
Käytössä on seuraavat setelit ja kolikot:
Setelit; $5000 (harvoin käytetty), $1000, $500, $100 ja $50
Kolikot; $20(harvoin käytetty), $10, $5, $1, 25c ja 10c


title: Jamaikan dollari

text: Jamaikan dollaria käytettiin virallisena valuuttana myös Caymansaarilla vuoteen 1972 saakka.


title: Johan Parviainen

text: Johan Parviainen (12. maaliskuuta 1834 Kiihtelysvaara – 8. tammikuuta 1900) oli suomalainen Jyväskylässä vaikuttanut kauppias ja teollisuusmies.


title: Johan Parviainen

text: Pohjois-Karjalasta kotoisin ollut Parviainen asettui Jyväskylään 1849 ensin serkkunsa Mikko Parviaisen palvelukseen ja vuodesta 1856 lähtien itsenäiseksi kauppiaaksi.


title: Johan Parviainen

text: Parviainen harjoitti tukku- ja vähittäiskauppaa, perusti Jyväskylään viinanpolttimon, oluttehtaan ja vuonna 1874 sahalaitoksen Jyväsjärven länsipäähän "Korkeakoskelle". Hän perusti myös laivaveistämön ja harjoitti laivaliikennettä Päijänteellä. Parviainen osti myös yrityksiä kuten vuonna 1887 Tourulan nahkatehtaan ja Karstulassa sijainneen Kimingin rautaruukin. Vuonna 1884 Parviainen sai ensimmäisenä keskisuomalaisena kauppaneuvoksen arvonimen.


title: Johan Parviainen

text: Vuonna 1897 Parviainen hankki omistukseensa Säynätsalon saaren ja siirsi Korkeakosken sahalaitoksen sinne vuonna 1900. Hän luopui myös vähittäiskaupasta ja keskittyi puutavarateollisuuteen.


title: Johan Parviainen

text: Johan Parviainen harjoitti myös maanviljelyä vuonna 1885 ostamallaan "Sulkulan" tilalla Jyväsjärven rannalla. Tilalla asui ja sitä hoiti hänen tyttärensä Hanna Parviainen, joka raivautti lisää peltoa, harjoitti karjan- ja hevostenjalostusta, perusti tilalle turvepehkutehtaan ja kunnosti myös tuottavaan kuntoon Karhujärven, Pitkälahden ja Vähälahden rappiotilat.


title: Johan Parviainen

text: Johan Parviaisen kuoltua Säynätsalon tehtaiden johtajana toimi hänen poikansa Hugo Parviainen (1872-1920) jonka johdolla yritys muutettiin osakeyhtiöksi [1907 ja sen nimeksi tuli "Joh. Parviainen Osakeyhtiö". Hugo Parviainen perusti Säynätsaloon myös vaneritehtaan 1914. Vuonna 1919 Säynätsalon tehdaslaitokset yhdistettiin Joh. Parviaisen Tehtaat Osakeyhtiö nimiseksi yhtiöksi. Hugo Parviaisen kuoltua espanjantautiin 1920 tehtaan johtoon siirtyi hänen veljensä Walter Parviainen (1869-1925) ja tämän kuoltua heidän sisarensa Hanna Parviainen joka johti tehtaita 1925-1936. Tehtaiden 1920-luvulla alkaneet taloudelliset vaikeudet joita 1930-luvun lamakausi vielä pahensi pakottivat Hanna Parviaisen myymään yhtiön pankeille 1936. Yhtiö jatkoi toimintaansa vuoteen 1946 saakka jolloin se siirtyi Enso-Gutzeit Oy:n omistukseen. Tänä aikana Säynätsaloon perustettiin vielä kuitulevytehdas joka aloitti toimintansa 1947.


title: Hellen

text: Hellen () on mytologinen helleenien eli kreikkalaisten kantaisä, Deukalionin ja Pyrrhan poika ja Amfiktyonin veli. Hänen poikansa ovat kantaisiä Kreikan pääheimoille – Aiolos aiolialaisille, Doros doorilaisille ja Ksuthos akhaialaisille (poikansa Akhaioksen mukaan) ja joonialaisille (poikansa Ionin mukaan). He valloittivat Kreikan Fthian ja myöhemmin levittivät valtansa myös muihin Kreikan kaupunkeihin. Näiden alueiden ihmisiä kutsutaan helleeneiksi heidän esi-isänsä mukaan.


title: Hanna Parviainen

text: Hanna Maria Parviainen (3. elokuuta 1874 Jyväskylä – 12. helmikuuta 1938 Helsinki) oli Suomen ensimmäinen kauppaneuvoksen arvonimen saanut nainen. Hän toimi Säynätsalossa toimineen saha- ja vaneriteollisuutta harjoittaneen Joh. Parviaisen Tehtaat Oy:n johtajana vuosina 1922–1925, johtokunnan puheenjohtajana vuosina 1925–1930 ja omistajana vuosina 1925–1936. Kauppaneuvoksen arvo Parviaiselle myönnettiin vuonna 1926.


title: Hanna Parviainen

text: Parviaisen vanhemmat olivat kauppaneuvos Johan Parviainen ja Maria Charlotta Hedberg. Hän opiskeli Jyväskylän tyttökoulussa, josta sai päästötodistuksen vuonna 1891 ja vietti sen jälkeen vuoden ranskankielisessä sisäoppilaitoksessa Genevessä, Sveitsissä. Palattuaan Suomeen Parviainen kävi keitto- ja käsityökoulun ja Punaisen Ristin samarialaiskurssin. Vuosina 1893–1894 hän kävi kauppakoulua Tukholmassa ja opiskeli kirjanpitoa.


title: Hanna Parviainen

text: Hankittuaan kirjanpitäjän pätevyyden Parviainen työskenteli isänsä tehtaiden kassanhoitajana (1895–1900). Johan Parviaisen kuoltua vuonna 1900 hän hoiti perheen maatiloja vuoteen 1920.


title: Hanna Parviainen

text: Vuoteen 1919 saakka Parviainen asui Jyväsjärven rannalla sijainneella Sulkulan mallitilalla. Hän raivautti peltoja, harrasti karjan- ja hevosjalostusta, perusti turvepehkutehtaan, rakennutti teitä sekä kalasti ja harrasti kalanviljelyä. Tilalla oli yksi Suomen ensimmäisistä syväporakaivoista ja päärakennuksen päätyyn Parviainen rakennutti tähtitornin, jonka peiliteleskoopin teki Yrjö Väisälä. Parviaisen arkkitehtiystävätär Wivi Lönn suunnitteli tilalle hedelmäpuutarhan, jossa koeviljeltiin eri omenalajikkeita ja tutkittiin niiden ominaisuuksia Suomen ilmasto-oloissa. Tilalta Parviainen muutti Jyväskylään Seminaarinkadulle.


title: Hanna Parviainen

text: Vuosina 1922–1925 Parviainen toimi Joh. Parviainen Oy:n johtajana ja Kiminki Oy:n toimitusjohtajana. Vuosina 1923–1936 hän oli Joh. Parviaisen Tehtaat Oy:n hallintoneuvoston ja vuosina 1923–1930 johtokunnan jäsen. Veljensä Walter Parviaisen kuoleman jälkeen Hanna Parviaisesta tuli vuonna 1925 Joh. Parviaisen tehtaiden omistaja ja johtokunnan puheenjohtaja.


title: Hanna Parviainen

text: Parviaisen aikana kiinnitettiin huomiota sosiaaliseen toimintaan. Lönn suunnitteli vuonna 1929 Muuratsalon omakotialueen yhtiön työntekijöille ja Parviainen lahjoitti jokaiselle alueelle muuttaneelle perheelle jalostetun omenapuun, marjapensaita ja muita puutarhakasveja. Parviainen tuki myös eri naisjärjestöjen toimintaa ja avusti puutteessa eläviä leskiä ja orpoja. Vuonna 1927 valmistui Parviaisen Säynätsalon seurakunnalle rakennuttama, Armas Lindgrenin suunnittelema Säynätsalon kirkko.